VALMISTEYHTEENVETO. Älä aloita tai jatka Harmonetin käyttöä, jos olet raskaana tai epäilet olevasi raskaana. - PDF\nDownload "VALMISTEYHTEENVETO. Älä aloita tai jatka Harmonetin käyttöä, jos olet raskaana tai epäilet olevasi raskaana."\n1 1 VALMISTEYHTEENVETO 1. LÄÄKEVALMISTEEN NIMI Harmonet tabletti, päällystetty. 2. VAIKUTTAVAT AINEET JA NIIDEN MÄÄRÄT Yksi tabletti sisältää 75 mikrogrammaa gestodeenia ja 20 mikrogrammaa etinyyliestradiolia. Apuaineet: laktoosimonohydraattia 37,5 mg/tabletti ja sakkaroosia 19,7 mg/tabletti. Täydellinen apuaineluettelo, ks. kohta LÄÄKEMUOTO Tabletti, päällystetty. Valkoinen, pyöreä, kupera tabletti, halkaisija 6 mm. 4. KLIINISET TIEDOT 4.1 Käyttöaiheet Hormonaalinen raskauden ehkäisy. 4.2 Annostus ja antotapa Älä aloita tai jatka Harmonetin käyttöä, jos olet raskaana tai epäilet olevasi raskaana. HARMONET -tabletin ottaminen Tabletit 1-21 sisältävät vaikuttavaa ainetta. Tabletit otetaan pakkaukseen merkityssä järjestyksessä joka päivä suurin piirtein samaan kellonaikaan pienen nestemäärän kera. Joka päivä otetaan yksi vaikuttavaa ainetta sisältävä tabletti 21 peräkkäisenä päivänä. Ennen uuden pakkauksen aloittamista pidetään seitsemän päivän tablettitauko, jonka aikana tulee tavallisesti tyhjennysvuoto. Vuoto alkaa yleensä 2-3 päivän kuluttua siitä, kun pakkauksen viimeinen tabletti on otettu ja saattaa jatkua vielä seuraavaa pakkausta aloitettaessa. HARMONET -tablettien käytön aloittaminen Ei edeltävää hormonaalista ehkäisyä [kuluneen kuukauden aikana] Tablettien käyttö aloitetaan luonnollisen kuukautiskierron ensimmäisenä päivänä (eli ensimmäisenä vuotopäivänä). Tablettien käyttö voidaan aloittaa myös kierron päivänä, mutta tällöin suositellaan lisäksi ensimmäisen kierron aikana jonkin ehkäisymenetelmän [kondomi, spermisidi] käyttöä ensimmäisten seitsemän tablettipäivän aikana. Vaihto toisesta yhdistelmätablettivalmisteesta HARMONET-tablettien käyttö aloitetaan mieluiten aiemman yhdistelmätablettivalmisteen viimeisen vaikuttavan tabletin ottoa seuraavana päivänä, mutta viimeistään aiemman yhdistelmätablettivalmisteen tabletti- tai plasebotablettitauon päättymisen jälkeisenä päivänä.\n2 2 Vaihto pelkkää progestiinia sisältävästä valmisteesta (minipilleri, injektio, implantti, kierukka) Pelkkää progestiinia sisältävästä valmisteesta voidaan milloin tahansa siirtyä käyttämään Harmonettea, jolla jatketaan heti seuraavana päivänä. Harmonetin käyttö aloitetaan implantin tai kierukan poistamisen jälkeen niiden poistopäivänä. Injektiota käytettäessä Harmonet otetaan samana päivänä kun injektio on määrä antaa. Edellä mainituissa tilanteissa tulisi lisäksi käyttää ehkäisymenetelmää seitsemänä ensimmäisenä tablettipäivänä. Ensimmäisellä raskauskolmanneksella tapahtuneen raskauden keskeytyksen jälkeen Tablettien käyttö voidaan aloittaa heti. Muita ehkäisymenetelmiä ei tällöin tarvita. Synnytyksen jälkeen Koska tromboemboliariski synnytyksen jälkeen on suurentunut, yhdistelmäehkäisytablettien käyttö aloitetaan vasta 28 päivää synnytyksen (jos äiti ei imetä) tai toisella raskauskolmanneksella tapahtuneen raskauden keskeytyksen jälkeen. Naista on kehotettava käyttämään lisäksi jotain ehkäisymenetelmää ensimmäisten seitsemän tablettipäivän aikana. Jos hän on kuitenkin jo ollut yhdynnässä, raskaus on poissuljettava ennen yhdistelmäehkäisytablettien käytön varsinaista aloittamista tai naisen on odotettava seuraavien kuukautisten alkamista. (ks. 4.6 Raskaus ja imetys) Tabletin unohtaminen Ehkäisyn luotettavuus voi vähentyä, jos tabletin otto unohtuu ja etenkin jos tablettitauko pitenee. - Jos tabletin unohtamisesta on ehtinyt kulua alle 12 tuntia, se on otettava heti kun asia muistuu mieleen ja sitä seuraavat tabletit tavanomaiseen aikaan. - Jos tabletin unohtamisesta on ehtinyt kulua yli 12 tuntia, ehkäisysuoja voi olla heikentynyt. - Viimeinen unohdettu tabletti on otettava heti kun asia muistuu mieleen, vaikka tällöin olisi otettava kaksi tablettia samana päivänä. Seuraavat tabletit otetaan tavanomaiseen aikaan. Lisäksi tulisi käyttää jotain lisäehkäisyä, kuten kondomia, seuraavien 7 päivän ajan. - Jos kyseinen 7 päivän jakso, jolloin käytetään lisäehkäisyä, kestää kauemmin kuin nykyinen pakkaus, uusi pakkaus on aloitettava heti edellisen loputtua eli pakkausten välissä ei pidetä tablettitaukoa. Tämä estää pitkittyneen tauon tablettien käytössä, mikä voi suurentaa hallitsemattoman ovulaation riskiä. Tyhjennysvuoto tulee todennäköisesti vasta toisen pakkauksen loputtua, mutta tiputteluvuotoa tai läpäisyvuotoa voi ilmetä tablettien käytön aikana. - Jos tyhjennysvuoto ei ole tullut toisen pakkauksen loppuessa, raskauden mahdollisuus on poissuljettava ennen uuden pakkauksen aloittamista. Oksenteluun ja/tai ripuliin liittyvät ohjeet Oksentaminen tai ripuliulostus 4 tunnin sisällä tabletin ottamisesta saattaa johtaa valmisteen epätäydelliseen imeytymiseen. Tällöin sovelletaan ohjeita Tabletin unohtaminen. Naisen on otettava tarvittavat ylimääräiset tabletit uudestapakkauksesta. Kuukautisten siirtäminen Kuukautisia voidaan siirtää myöhemmäksi aloittamalla uusi Harmonet-pakkaus heti edellisen loputtua ilman tablettitaukoa. Kuukautisia voidaan siirtää niin pitkälle kuin halutaan, kuitenkin enintään toisen pakkauksen loppumiseen saakka. Tänä aikana voi esiintyä läpäisyvuotoa tai tiputteluvuotoa. Harmonetin säännöllinen käyttö aloitetaan uudestaan tavanomaisen seitsemän päivän tablettitauon jälkeen. Lapset Yhdistelmäehkäisytablettien turvallisuutta ja tehokkuutta on arvioitu fertiili-ikäisillä naisilla. Näitä valmisteita ei ole tarkoitettu lapsille tai murrosikäisille ennen kuukautisten alkamista.\n3 3 Vanhukset Yhdistelmäehkäisytabletteja ei ole tarkoitettu käytettäväksi vaihdevuodet ohittaneilla naisilla. 4.3 Vasta-aiheet Yhdistelmäehkäisytabletteja ei saa käyttää minkään seuraavan tilan yhteydessä. - Tromboflebiitti tai tromboemboliset häiriöt - Aiempi syvän laskimon tromboflebiitti tai tromboemboliset häiriöt - Aivoverisuoni- tai sepelvaltimotauti - Trombogeeninen valvulopatia - Trombogeeninen rytmihäiriö - Perinnölliset tai saadut trombofiliat - Diabetes kun siihen liittyy verisuonimuutoksia - Kontrolloimaton kohonnut verenpaine - Todettu tai oletettu rintasyöpä - Endometriumin syöpä tai muu todettu tai epäilty estrogeenille herkkä neoplasia - Diagnosoimaton verenvuoto emättimestä - Kolestaattinen raskauteen liittyvä keltaisuus tai keltaisuus ennen yhdistelmäehkäisytablettien käyttöä - Maksa-adenooma tai karsinooma, tai aktiivinen maksasairaus, niin kauan kuin maksan toimintakokeiden arvot eivät ole palautuneet normaaleiksi - Todettu tai oletettu raskaus - Pankreatiitti tai aiempi pankreatiitti, jonka yhteydessä todettu vakava hypertriglyseridemia - Päänsärky, johon liittyy fokaalisia neurologisia oireita, kuten aura - Yliherkkyys vaikuttaville aineille tai apuaineelle. 4.4 Varoitukset ja käyttöön liittyvät varotoimet VAROITUKSET Yhdistelmäehkäisytablettien käyttöön liittyvä vaikeiden kardiovaskulaaristen haittavaikutusten riski kasvaa iän ja runsaan tupakoinnin myötä (vähintään 15 savuketta päivässä) ja on melko huomattava yli 35-vuotiailla naisilla. Siksi naisia, jotka käyttävät yhdistelmäehkäisytabletteja, on vakavasti kehotettava lopettamaan tupakointi. 1. Laskimo- ja valtimotromboosi ja tromboembolia Yhdistelmäehkäisytablettien käyttöön liittyy suurentunut laskimo- ja valtimotromboottisten ja tromboembolisten tapahtumien riski. Käytettäessä estrogeeni/progestiini-yhdistelmää tulee potilaalle määrätä hoito, joka sisältää estrogeenia mahdollisimman vähän ja progestiinia, joka on todettu luotettavaksi ja joka vastaa potilaan tarpeita. Jos potilas ei ole aiemmin saanut yhdistelmäehkäisytabletteja, hänelle tulee aluksi määrätä valmiste, joka sisältää alle 50 µg estrogeenia. Laskimotromboosi ja tromboembolia Yhdistelmäehkäisytablettien käyttö suurentaa laskimotromboottisten ja tromboembolisten tapahtumien riskiä. Kaikkien oraalisten yhdistelmäehkäisytablettien käyttöön liittyy suurentunut laskimotromboosin ja laskimotromboembolian riski verrattuna ehkäisytabletteja käyttämättömillä. Lisääntynyt riski on\n4 4 käyttäjälle suurin hänen kautta aikojen ensimmäisen yhdistelmäehkäisytablettihoitovuoden aikana. Laskimotromboemboliaan liittyvä kuolleisuus on 1-2 %. Useissa epidemiologisissa tutkimuksissa on havaittu, että etinyyliestradiolia, useinmiten annoksena 30 µg ja progestiinia, kuten gestodeenia sisältävien yhdistelmäehkäisytablettien käyttö suurentaa laskimotromboosin ja tromboembolian riskiä. Edellä mainituilla käyttäjillä on suurempi riski kuin naisilla, jotka käyttävät alle 50 µg etinyyliestradiolia ja levonorgestreelia (progestiini) sisältäviä yhdistelmäehkäisytabletteja. Eräissä toisissa tutkimuksissa suurentunutta vaaraa ei ole osoitettu. Niistä yhdistelmäehkäisyvalmisteista, jotka sisältävät gestodeenia ja 20 µg etinyyliestradiolia, ei ole olemassa riittävästi tietoa, joista pystyisi päättelemään laskimotromboottisten ja tromboembolisten tapahtumien suhteellista riskiä. Laskimotromboottisten ja tromboembolian suhteellisen riskin on havaittu hieman suurentuneen (1,5-2 kertainen riski) 30 µg etinyyliestradiolia ja desogestreelia tai gestodeenia sisältäviä yhdistelmäehkäisytabletteja käyttävillä naisilla, verrattuna alle 50 µg etinyyliestradiolia ja levonorgestreelia sisältäviä ehkäisytabletteja käyttäviin naisiin. Alle 50 µg etinyyliestradiolia ja levonorgestreelia sisältäviä ehkäisytabletteja käyttävillä naisilla laskimotromboosin ja tromboembolian ilmaantuvuus on noin 20 tapausta naishoitovuotta kohden. Käytettäessä yhdistelmäehkäisytabletteja, jotka sisältävät 30 µg etinyyliestradiolia yhdistettynä joko desogestreeliin tai gestodeeniin, ilmaantuvuus on noin tapausta naishoitovuotta kohden, siis lisätapausta naishoitovuotta kohden. Tämä tieto tulisi ottaa huomioon yhdistelmäehkäisytabletteja määrättäessä ja eri ehkäisymenetelmien käyttöä harkittaessa. Riski/hyöty-suhdetta harkittaessa on otettava huomioon, että raskauteen liittyvä riski on suurempi kuin yhdistelmäehkäisytablettien käyttöön liittyvä riski. Riski suurenee entisestään, jos naisella on laskimotromboosille ja tromboembolialle altistavia sairauksia. Esimerkkejä laskimotromboosille ja tromboembolialle altistavista tiloista ovat: - lihavuus - leikkaus tai trauma, johon liittyy suurentunut tromboosiriski - äskettäin tapahtunut synnytys tai toisen raskauskolmanneksen aikana tehty raskaudenkeskeytys - pitkään kestävä liikkumattomuus - korkea ikä Jos mahdollista, yhdistelmäehkäisytablettien käyttö tulee lopettaa: - neljä viikkoa ennen elektiivistä leikkausta, johon liittyy suurentunut tromboosiriski, ja kaksi viikkoa sen jälkeen - pitkään kestävän liikkumattomuuden aikana. Valtimotromboosi ja tromboembolia Yhdistelmäehkäisytablettien käyttö suurentaa valtimotromboottisten ja tromboembolisten tapahtumien riskiä. Ilmoitettuja tapahtumia ovat mm. sydäninfarkti ja aivovaskulaariset tapahtumat (iskeeminen ja aivoverenvuodosta johtuva aivohalvaus, ohimenevä aivoverenkiertohäiriö). Valtimotromboottisten ja tromboembolisten tapahtumien riski suurenee entisestään, jos naisella on taustalla riskitekijöitä.\n5 5 Varovaisuutta tulee noudattaa määrättäessä yhdistelmäehkäisytabletteja naisille, joilla on valtimotromboottisten ja tromboembolisten tapahtumien riskitekijöitä. Esimerkkejä valtimotromboottisten ja tromboembolisten tapahtumien riskitekijöistä ovat: - tupakointi - hypertensio - hyperlipidemiat - lihavuus - korkea ikä 2. Sukupuolielinten kasvaimet Kohdunkaulan syöpä Kohdunkaulan syövän tärkein riskitekijä on pysyvä ihmisen papilloomavirusinfektio. Eräiden tutkimusten mukaan yhdistelmäehkäisytablettien käyttöön saattaa liittyä lisääntynyt kohdunkaulan intraepiteelineoplasian tai invasiivisen kohdunkaulan syövän riski joillakin naisryhmillä. Edelleen on kuitenkin erimielisyyttä siitä, missä määrin tämä voi johtua sukupuolikäyttäytymisen eroista ja muista tekijöistä. Jos kyseessä on diagnosoimaton emätinverenvuoto, asianmukaiset diagnostiset toimenpiteet ovat aiheellisia. Rintasyöpä Meta-analyysi 54 epidemiologisesta tutkimuksesta osoitti, että rintasyöpädiagnoosin riski on hieman suurentunut (suhteellinen riskikerroin 1,24) yhdistelmäehkäisytablettien käyttäjillä verrattuna niihin, jotka eivät ole koskaan käyttäneet niitä. Rintasyöpädiagnoosin riski ei enää suurene, kun tablettien käytön lopettamisesta on kulunut vähintään 10 vuotta. Tutkimukset eivät todista syy-yhteyttä. Havaittu riskin suureneminen saattaa johtua rintasyövän varhaisemmasta toteamisesta yhdistelmäehkäisytablettien käyttäjillä seurauksena säännöllisestä kliinisestä seurannasta, yhdistelmäehkäisytablettien biologisesta vaikutuksesta tai molemmista. Koska rintasyöpä on harvinainen alle 40-vuotiailla naisilla, rintasyöpädiagnoosien lisääntyminen nykyisin ja äskettäin yhdistelmäehkäisytabletteja käyttäneillä on pieni suhteessa rintasyövän elinikäiseen riskiin.yhdistelmäehkäisytablettien käyttäjillä diagnosoidut rintasyövät ovat kliinisesti yleensä vähemmän edenneitä kuin ehkäisytabletteja käyttämättömillä. 3. Maksan neoplasia / maksasairaus Yhdistelmäehkäisytablettien käyttöön voi erittäin harvinaisissa tapauksissa liittyä hyvänlaatuisten maksakasvaimien esiintymistä ja vieläkin harvemmin pahanlaatuisten maksasolukasvainten esiintymistä. Riski vaikuttaa suurenevan yhdistelmäehkäisytablettien käyttöajan pidentyessä. Hyvänlaatuisen maksakasvaimen repeämä voi aiheuttaa kuolemaan johtavan vatsansisäisen verenvuodon. Tämä tila kehittyy yhdistelmäehkäisytablettien käytön aikana todennäköisemmin naisille, joilla on ollut kolestaasi liittyen yhdistelmäehkäisytablettien käyttöön tai raskauteen. Jos näille naisille määrätään yhdistelmäehkäisytabletteja, heitä tulee seurata tarkoin ja jos tila uusiutuu yhdistelmäehkäisytablettien käyttö tulee lopettaa. Maksasoluvaurioita on raportoitu yhdistelmäehkäisytablettien käytön aikana. Aikaisessa vaiheessa todettu lääkkeeseen liittyvä maksasoluvaurio ja tabletin käytön lopettaminen voi lieventää hepatotoksisuuden vaikeusastetta. Jos potilaalla todetaan maksasoluvaurio, hänen tulee lopettaa yhdistelmäehkäisytablettien käyttö heti, ottaa käyttöönsä ei-hormonaalinen ehkäisytapa ja keskustella lääkärin kanssa.\n6 6 Maksatoiminnan akuutti tai krooninen häiriö saattaa vaatia yhdistelmäehkäisytablettien käytön lopettamista, kunnes maksatoiminta on normalisoitunut. 4. Silmävauriot Yhdistelmäehkäisytablettien käytön yhteydessä on raportoitu verkkokalvotromboosia, joka on voinut johtaa osittaiseen tai täydelliseen näönmenetykseen. Yhdistelmäehkäisytablettien käyttö tulee keskeyttää ja oireiden syy on selvitettävä erityisesti, jos on viitteitä seuraavista oireista; näköhäiriö, proptoosi tai diplopia, papilledeema tai retinan verisuonivauriot. 5. Sappirakko Aiempien tutkimusten mukaan yhdistelmäehkäisytablettien ja estrogeenien käyttäjillä on lisääntynyt suhteellinen elinaikainen sappirakkoleikkausriski. Tuoreempien tutkimusten mukaan kuitenkin sappirakon sairauden saamisen suhteellinen riski yhdistelmäehkäisytablettien käyttäjillä on vähäinen. 6. Verenpaine Kohonnutta verenpainetta on raportoitu esiintyvän naisilla, jotka käyttävät yhdistelmäehkäisytabletteja. Jos naisella on ollut hypertensio tai siihen liittyvä tauti tai munuaissairaus, häntä tulee kehottaa käyttämään muuta ehkäisykeinoa. Jos hypertensiiviselle naiselle määrätään yhdistelmäehkäisy-tabletteja, häntä tulee seurata huolellisesti ja jos verenpaine nousee merkitsevästi, yhdistelmä-ehkäisytablettien käyttö tulee lopettaa (ks. 4.3 Vasta-aiheet). Useimmilla naisilla kohonnut verenpaine normalisoituu yhdistelmäehkäisytablettien käytön päätyttyä eikä hypertension esiintymisessä ole eroa yhdistelmäehkäisytabletteja joskus käyttäneillä ja ei koskaan käyttäneiden välillä. 7. Migreeni/päänsärky Migreenin paheneminen tai päänsäryn ilmaantuminen toistuvana, itsepintaisena tai vaikeana vaatii yhdistelmäehkäisytablettien käytön lopettamista ja syyn arviointia. Migreeniä sairastavilla (erityisesti migreeniä auralla) yhdistelmäehkäisytablettien käyttäjillä saattaa olla suurentunut aivohalvausriski. 8. Immuunijärjestelmä Angioedeema Eksogeeniset estrogeenit saattavat aiheuttaa tai pahentaa angioedeeman oireita, varsinkin naisilla, joilla on perinnöllinen angioedeema. KÄYTTÖÖN LIITTYVÄT VAROTOIMET 1. Lääkärintarkastus ja seuranta Ennen yhdistelmäehkäisytablettien käytön aloitusta otetaan täydellinen henkilökohtainen anamneesi sekä sukuanamneesi ja tehdään lääkärintarkastus. Tutkimus toistetaan vähintään kerran vuodessa yhdistelmäehkäisytablettien käytön aikana. Lääkärintutkimuksessa tulee suorittaa erityisesti verenpaineen mittaus, rintojen, vatsan ja sisäsynnyttimien (kohdunkaulan sytologia mukaanlukien) tutkimukset ja asiaankuuluvat laboratoriokokeet. Papa -koe tulee tehdä seksuaalisesti aktiivisille potilaille, tai jos se muista syistä nähdään tarpeelliseksi. Mikäli todetaan diagnosoimaton jatkuva tai\n7 7 toistuva poikkeava vaginaverenvuoto, on maligniteetti poissuljettava asianmukaisin diagnostisin toimenpitein. Jos sukuanamneesissa tulee esiin paljon rintasyöpää tai jos rinnoissa todetaan kyhmyjä, erityisen huolellinen seuranta on tarpeen. Käyttäjille tulee kertoa, ettei tuote suojaa HIV-tartunnalta (AIDS) eikä muilta sukupuoliteitse tarttuvilta taudeilta. 2. Vaikutukset hiilihydraatti- ja rasva-aineenvaihduntaan Yhdistelmäehkäisytablettien käyttäjillä on ilmoitettu glukoosi-intoleranssia. Naisia, joilla on heikentynyt glukoosintoleranssi tai sairastavat diabetes mellitusta tulee seurata tarkoin yhdistelmäehkäisytablettien käytön aikana. Pienellä osalla naisista esiintyy haitallisia rasva-aineenvaihdunnan muutoksia ehkäisytablettien käytön aikana. Ei-hormonaalista ehkäisyä tulee harkita naisilla, joilla on kontrolloimaton dyslipidemia. Pienelle osalle naisista kehittyy pysyvä hypertriglyseridemia yhdistelmäehkäisytablettien käytön aikana. Plasman triglyseridien nousu saattaa aiheuttaa haimatulehdusta tai muuta komplikaatiota. Seerumin HDL-pitoisuuden pienenemistä on ilmoitettu useiden progestiinivalmisteiden käytön yhteydessä. Koska estrogeeni lisää HDL-kolesterolin määrää, yhdistelmäehkäisytablettien kokonaisvaikutus riippuu estrogeeni- ja progestiiniannosten välisestä tasapainosta ja ehkäisyvalmisteessa käytettyjen progestiinien ominaisuuksista ja kokonaismäärästä. Kummankin hormonin määrä tulee ottaa huomioon yhdistelmäehkäisytablettia valitessa. Hyperlipidemiapotilaita tulee seurata tarkoin yhdistelmäehkäisytablettien käytön aikana. 3. Emätinverenvuoto Läpäisyvuotoa ja tiputtelua ilmenee joskus yhdistelmäehkäisytablettien käytön yhteydessä, etenkin kolmen ensimmäisen käyttökuukauden aikana. Progestiinin tyyppi ja annoskoko voivat vaikuttaa tähän. Hormoneihin liittymättömät syyt tulee ottaa huomioon ja mahdollinen maligniteetti tai raskaus on poissuljettava. Mikäli kyseessä ei ole sairaus, yhdistelmäehkäisytablettien käytön jatkaminen tai vaihto toiseen valmisteeseen voi ratkaista ongelman. Joillakin naisilla tyhjennysvuoto saattaa jäädä tulematta tablettitauon aikana. Jos yhdistelmäehkäisytabletit on otettu ohjeiden mukaan raskauden mahdollisuus on epätodennäköinen. Mikäli yhdistelmäehkäisytabletteja ei kuitenkaan ole otettu ohjeiden mukaisesti ennen ensimmäistä tyhjennysvuodon poisjäämistä tai jos kaksi peräkkäistä tyhjennysvuotoa jää tulematta, tablettien otto tulee keskeyttää ja siirtyä hormonittomaan ehkäisymenetelmään, kunnes raskauden mahdollisuus on poissuljettu. Joillakin naisilla voi ehkäisytablettien käytön lopettamisen jälkeen ilmetä amenorreaa (mahdollisesti myös anovulaatiota) tai oligomenorreaa etenkin, jos sitä on esiintynyt aiemmin. 4. Maksa Akuutti tai krooninen maksan toimintahäiriö voi vaatia yhdistelmäehkäisytablettien käytön lopettamista, kunnes maksan toiminta normalisoituu. Steroidihormonit voivat metaboloitua huonosti potilailla, joilla on maksan vajaatoimintaa. 5. Masennus Jos yhdistelmäehkäisytablettien käytön yhteydessä ilmenee merkittävä masennus, tulee lääkitys lopettaa ja siirtyä toiseen ehkäisymenetelmään, jotta saadaan selville oireen yhteys lääkitykseen. Henkilöitä, jotka\n8 8 ovat aiemmin sairastuneet masennukseen, on seurattava huolellisesti ehkäisytablettien käytön aikana ja valmisteen käyttö on keskeytettävä masennuksen uusiutuessa. 6. Folaattipitoisuudet Seerumin folaattipitoisuudet voivat laskea yhdistelmäehkäisytablettien käytön seurauksena. Lasku voi olla kliinisesti merkitsevä, jos nainen tulee raskaaksi heti yhdistelmäehkäisytablettien käytön lopettamisen jälkeen. 7. Nesteretentio Yhdistelmäehkäisytabletteja on määrättävä harkiten potilaille, joilla nesteretentio voi huonontaa vointia. 8. Muut Ripuli ja/tai oksentelu voi heikentää hormonien imeytymistä ja aiheuttaa seerumipitoisuuksien laskun. Mäkikuismaa (Hypericum perforatum ) sisältäviä rohdosvalmisteita ei tule käyttää samanaikaisesti Harmonetin kanssa. Mäkikuisma voi aiheuttaa Harmonetin plasmapitoisuuksien laskun ja vaikutuksen heikentymisen (ks. kohta 4.5 Yhteisvaikutukset). Henkilöillä, joilla on harvinainen perinnöllinen galaktoosi- tai fruktoosi-intoleranssi, saamelaisilla esiintyvä laktaasinpuutos, glukoosi-galaktoosi imeytymishäiriö tai sakkaroosi-isomaltaasi vajaatoiminta, ei tule käyttää tätä valmistetta. 4.5 Yhteisvaikutukset muiden lääkevalmisteiden kanssa sekä muut yhteisvaikutukset Lääkkeiden väliset yhteisvaikutukset Etinyyliestradiolin ja muiden aineiden väliset yhteisvaikutukset voivat johtaa seerumin etinyyliestradiolipitoisuuden laskuun tai kohoamiseen. Seerumin etinyyliestradiolipitoisuuden pieneneminen saattaa lisätä läpäisyvuotoja, kuukautisten epäsäännöllisyyttä ja vähentää yhdistelmäehkäisytabletin tehoa. Jos etinyyliestradiolin kanssa käytetään valmisteita, jotka voivat pienentää etinyyliestradiolin pitoisuutta plasmassa, on suositeltavaa käyttää ei-hormonaalista ehkäisymenetelmää (kuten kondomia tai spermisidiä) säännöllisen Harmonetin käytön lisäksi. Mikäli valmisteita joudutaan käyttämään pitkäaikaisesti, eivät yhdistelmäehkäisytabletit ole ensisijainen ehkäisymenetelmä. Kun plasman etinyyliestradiolin pitoisuutta alentavien valmisteiden käyttö on lopetettu, on suositeltavaa käyttää ei-hormonaalista lisäehkäisyä vähintään 7 päivää. Lisäehkäisyä on hyvä käyttää pidempään, mikäli lopetettu valmiste on indusoinut maksan mikrosomaalisia entsyymejä ja siten pienentänyt seerumin etinyyliestradiolipitoisuutta. Entsyymi-induktio voi kestää useampia viikkoja riippuen annoksesta, käytön kestosta ja indusoivan aineen eliminaationopeudesta. Esimerkkejä aineista, jotka voivat laskea seerumin etinyyliestradiolipitoisuutta: - Aine, joka vähentää maha-suolikanavan läpikulkuaikaa. - Aine, joka indusoi maksan mikrosomaalisia entsyymejä, kuten rifampisiini, rifabutiini, barbituraatit, primidoni, fenyylibutatsoni, fenytoiini, deksametasoni, griseofulviini, topiramaatti, eräät proteaasin estäjät ja modafiniili. - Ritonaviiri (mahdollisesti indusoimalla maksan mikrosomaalisia entsyymejä)\n9 9 - Eräät antibiootit (esim. ampisilliini ja muut penisilliinit, tetrasykliinit), vähentämällä estrogeenien enterohepaattista kiertoa. Esimerkkejä aineista, jotka voivat nostaa seerumin etinyyliestradiolipitoisuutta: - Atorvastatiini - Kilpailevat inhibiittorit etinyyliestradiolin metaboloituessa sulfaatiksi gastrointestinaalisessa seinämässä, kuten askorbiinihappo (C-vitamiini) ja parasetamoli. - Sytokromi P 450 3A4-isoentsyymin estäjät, kuten indinaviiri, flukonatsoli ja troleandomysiini. Troleandomysiini voi lisätä maksansisäisen kolestaasin riskiä, jos sitä käytetään yhdessä yhdistelmäehkäisytablettien kanssa. Etinyyliestradioli voi vaikuttaa muiden lääkeaineiden metaboliaan inhiboimalla maksan mikrosomaalisia entsyymejä tai indusoimalla niiden hepaattista konjugoitumista, erityisesti glukuronidaatiota. Pitoisuus plasmassa ja kudoksessa voi siis joko nousta ( esim. syklosporiini, teofylliini, kortikosteroidit) tai laskea (esim. lamotrigiini). Hormonaalisen ehkäisyvalmisteen aloittaminen lamotrigiinia käyttävälle naiselle voi alentaa lamotrigiinin pitoisuutta plasmassa ja heikentää sen antikonvulsiivista tehoa. Ehkäisyvalmisteen lopettaminen saattaa vastaavasti nostaa lamotrigiinin pitoisuutta plasmassa. Yhdessä flunaritsiinihoidon kanssa ehkäisytablettien käytön on ilmoitettu suurentavan galaktorrean riskiä. Varovaisuutta tulee noudattaa määrättäessä titsanidiinia oraalista ehkäisyvalmistetta käyttäville. Oraaliset etinyyliestradiolia ja gestodeenia sisältävät ehkäisytabletit suurentavat kliinisesti merkittävässä määrin titsanidiinin pitoisuutta plasmassa ja lisäävät sen vaikutusta. Samanaikaisiin muihin lääkehoitoihin tulee tutustua, jotta mahdolliset yhteisvaikutukset voidaan tunnistaa. Mäkikuismaa (Hypericum perforatum) sisältäviä rohdosvalmisteita ei tule käyttää samanaikaisesti tämän lääkevalmisteen kanssa, koska se saattaa heikentää lääkkeen ehkäisytehoa. Läpäisyvuotoa ja eitoivottuja raskauksia on raportoitu. Tämä johtuu mäkikuisman metaboliaentsyymejä indusoivasta vaikutuksesta ja vaikutus voi kestää 2 viikkoa mäkikuismahoidon lopettamisen jälkeen. 4.6 Fertiliteetti, raskaus ja imetys Valmistetta ei saa käyttää raskauden aikana. Raskaus Jos henkilö tulee raskaaksi yhdistelmäehkäisytablettien käytön aikana, niiden käyttö tulee lopettaa. Ei ole olemassa vakuuttavaa näyttöä siitä, että yhdistelmäehkäisytablettien sisältämä estrogeeni ja progestiini aiheuttaisivat vaurioita kehittyvälle sikiölle, jos ehkäisytabletteja otetaan vahingossa raskauden varhaisvaiheessa. Imetys Yhdistelmäehkäisytabletit voivat vaikuttaa imettämiseen, sillä ne vähentävät rintamaidon määrää ja muuttavat sen koostumusta. Yhdistelmäehkäisytablettien käyttöä ei suositella ennen kuin lapsi on kokonaan vieroitettu rintaruokinnasta. Pieniä määriä ehkäisytablettien steroideja ja/tai niiden\n10 10 metaboliitteja voi erittyä rintamaitoon. Joitakin lapseen kohdistuneita haittavaikutuksia on raportoitu, mm. keltaisuutta ja rintojen suurenemista. 4.7 Vaikutus ajokykyyn ja koneiden käyttökykyyn Ei oleellinen. 4.8 Haittavaikutukset Yhdistelmäehkäisytablettien käyttöön on liittynyt seuraavien tapahtumien suurentunut riski: - laskimo- ja valtimotromboottiset ja tromboemboliset tapahtumat, kuten sydäninfarkti, aivohalvaus, ohimenevä aivoverenkiertohäiriö, laskimotromboosi ja keuhkoembolia - kohdunkaulan epiteelin atypia (CIN) ja kohdunkaulasyöpä - rintasyöpädiagnoosi - hyvänlaatuiset maksakasvaimet (esim. fokaalinen nodulaarinen hyperplasia ja maksa-adenooma). Yhdistelmäehkäisytablettien käyttöön liittyvät vakavat haittavaikutukset, ks. kohta 4.4. Muita mahdollisia haittavaikutuksia yhdistelmäehkäisytablettien käyttäjillä: Elinjärjestelmä Psyykkiset häiriöt Yleinen ( 1/100, <1/10) Mielialamuutokset, mukaan lukien masennus, libidon muutokset Melko harvinainen ( 1/1,000, <1/100) Harvinainen ( 1/10,000,<1/1,000) Sukupuolielimet Muutokset kuukautisissa, tiputtelu- ja läpäisyvuotoja, rintakipua, rintojen arkuus, rintojen kasvu, sekreetio, dysmenorrea, muutokset kohdun-kaulan ektropiumissa ja sekreetiossa, amenorrea Hermosto Päänsärky, mukaan lukien migreeni, hermostuneisuus, huimaus Korean paheneminen Ruoansulatuselimistö Pahoinvointi, oksentelu, vatsakipuja Vatsakouristuksia, turvotuksia Pankreatiitti, iskeeminen koliitti, maksa-adenooma, hepatosellulaarinen karsinooma, tulehduksellinen suolistosairaus (yleisyys tuntematon) (Crohnin tauti, haavainen koliitti) Iho Akne Ihottuma, kloasma (melasma) joka voi jäädä pysyväksi, Erythema nodosum, erythema multiforme\n11 11 hirsutismi, alopesia Infektiot Hyvän- ja pahanlaatuiset kasvaimet Yleisoireet Vaginiitti, mukaan lukien kandidiaasi Nesteretentio/turvotus maksasolukarsinooma Aineenvaihdunta ja ravitsemus Verisuonisto Muuttunut ruoka-halu (heikentynyt tai parantunut) Glukoosi-intoleranssi, porfyrian paheneminen Suonikohjujen paheneminen Maksa ja sappi Immuunijärjestelmä Kolestaattista keltaisuutta, sappirakkosairauksia, mukaan lukien sappikivi. Maksasoluvaurio (yleisyys tuntematon) esim. hepatiitti, poikkeava maksatoiminta Anafylaktiset/anafylaktoidiset reaktiot mukaan lukien hyvin harvinaisia urtikariatapauksia, angio-edeema ja vaikeita reaktioita hengitys- ja verenkiertojärjestelmässä, SLE:n (systemic lupus erythematosus) paheneminen Silmät Piilolinssien sopimattomuus, näköhermon tulehdus, retinaalinen vaskulaarinen tromboosi Munuaiset ja virtsatiet Hemolyyttis-ureeminen oireyhtymä Tutkimukset Painonmuutokset (nousu tai lasku) Verenpaineen nousu, muutoksia seerumin lipidipitoisuuksissa mukaan lukien hypertriglyseri-demia Seerumin folaattipitoisuuksien aleneminen Näköhermon tulehdus saattaa johtaa osittaiseen tai täydelliseen näönmenetykseen.\n12 12 Yhdistelmäehkäisytabletit saattavat pahentaa olemassa olevaa sappirakkosairautta ja saattavat nopeuttaa tämän sairauden kehitystä aiemmin oireettomilla naisilla. Yhdistelmäehkäisyhoito saattaa alentaa seerumin folaattipitoisuutta. 4.9 Yliannostus Oraalisten ehkäisyvalmisteiden yliannostukseen liittyneitä oireita on raportoitu aikuisilla ja lapsilla. Tällaisia ovat pahoinvointi, oksentelu, rintojen arkuus, huimaus, vatsakipu, uneliaisuus/väsymys, tyhjennysvuoto. Antidoottia ei ole ja jatkohoito on oireenmukaista. 5. FARMAKOLOGISET OMINAISUUDET 5.1 Farmakodynamiikka Farmakoterapeuttinen ryhmä: Progestageenit ja estrogeenit, kiinteät yhdistelmävalmisteet, ATC-koodi: G03AA10. Yhdistelmäehkäisytablettien vaikutus perustuu gonadotropiinien erityksen estoon. Tämä johtaa ovulaation estoon, mutta se aiheuttaa myös muutoksia kohdunkaulaeritteessä (vaikeuttaen siittiöiden pääsyä kohtuun) ja kohdun limakalvossa (pienentäen hedelmöityneen munasolun kiinnittymisen todennäköisyyttä). Oikein ja säännöllisesti käytettäessä yhdistelmätablettien ehkäisytehon pettämisen todennäköisyys on 0,1 %. Kaikentyyppisten ehkäisytablettien ehkäisytehon pettämisen todennäköisyys on tyypillisessä käytössä 5 %. Useimpien ehkäisyvälineiden luotettavuus riippuu käytön säännöllisyydestä. Ehkäisytehon pettäminen on todennäköisempää silloin, kun tabletteja jää ottamatta. 5.2 Farmakokinetiikka GESTODEENI (GTD) IMEYTYMINEN Suun kautta annettaessa gestodeeni imeytyy nopeasti ja täydellisesti. Seerumin huippupitoisuus, n. 2-4 ng/ml, saavutetaan noin tunnin kuluttua kerta-annoksen ottamisesta. Biologinen hyötyosuus on noin 99 %. JAKAUTUMINEN Gestodeeni sitoutuu seerumin albumiiniin ja sukupuolihormoneja sitovaan globuliiniin (SHBG). Vain 1-2 % lääkkeen kokonaispitoisuudesta seerumissa on vapaan steroidin muodossa, % sitoutuu spesifisesti SHBG:hen. Etinyyliestradiolin aiheuttama SHBG:n lisääntyminen vaikuttaa gestodeenin sitoutumiseen seerumin proteiineihin siten, että SHBG:hen sitoutuva fraktio suurenee ja albumiiniin sitoutuva fraktio pienenee. Gestodeenin jakautumistilavuus on 0,7-1,4 l/kg. METABOLIA Gestodeeni metaboloituu täydellisesti steroidiaineenvaihdunnan tunnettuja reittejä pitkin. Keskimääräinen metabolinen puhdistuma seerumista on 0,8-1,0 ml/min/kg. Kun gestodeenia annettiin kerta-annoksena yhtä aikaa etinyyliestradiolin kanssa, suoria interaktioita ei havaittu. ELIMINAATIO\n13 13 Gestodeenin pitoisuudet seerumissa vähenevät kahdessa vaiheessa. Terminaaliselle eliminaatiovaiheelle on tyypillistä tunnin puoliintumisaika. Gestodeeni erittyy vain metaboloituneessa muodossa virtsaan ja sappeen (suhteessa 6:4). Metaboliittierityksen puoliintumisaika on n. 1 vuorokausi. VAKAA TILA Gestodeenin farmakokinetiikkaan vaikuttaa SHBG-pitoisuus, joka noin kolminkertaistuu annettaessa gestodeenia samaan aikaan etinyyliestradiolin kanssa. Päivittäisen annon myötä lääkkeen pitoisuus seerumissa noin kolmin- tai nelinkertaistuu ja vakaa tila saavutetaan hoitosyklin jälkimmäisen puoliskon aikana. ETINYYLIESTRADIOLI (EE) IMEYTYMINEN Suun kautta annettaessa etinyyliestradioli imeytyy nopeasti ja täydellisesti. Seerumin huippupitoisuus, n pg/ml, saavutetaan 1-2 tunnin kuluessa. Presysteemisestä konjugaatiosta ja alkureitin aineenvaihdunnasta johtuen absoluuttinen biologinen hyötyosuus on n. 60 %. JAKAUTUMINEN Etinyyliestradioli sitoutuu voimakkaasti, mutta ei spesifisesti seerumin albumiiniin (n. 98,5 %) ja lisää SHBG:n pitoisuutta seerumissa. Jakautumistilavuudeksi määritettiin n l/kg. METABOLIA Etinyyliestradioli konjugoituu presysteemisesti sekä ohutsuolen limakalvolla että maksassa. Etinyyliestradioli metaboloituu pääasiassa aromaattisen hydroksylaation kautta, mutta tällöin muodostuu erilaisia hydroksyloituneita ja metyloituneita metaboliitteja ja nämä esiintyvät vapaina metaboliitteina ja glukuronidi- ja sulfaattikonjugaatteina. Metabolinen puhdistuma on n ml/min/kg. ELIMINAATIO Etinyyliestradiolin pitoisuudet seerumissa vähenevät kahdessa vaiheessa, terminaaliselle eliminaatiovaiheelle on tyypillistä n tunnin puoliintumisaika. Etinyyliestradioli erittyy vain metaboloituneessa muodossa virtsaan ja sappeen (suhteessa 4:6). Metaboliittierityksen puoliintumisaika on n. 1 vuorokausi. VAKAA TILA Vakaa tila saavutetaan 3-4 päivän kuluttua ja lääkkeen pitoisuudet seerumissa ovat 20 % suuremmat kuin kerta-annoksen annon jälkeen. 5.3 Prekliiniset tiedot turvallisuudesta Farmakologista turvallisuutta, toistuvan altistuksen aiheuttamaa toksisuutta, geenitoksisuutta, karsinogeenisuutta sekä reproduktiotoksisuutta koskevien konventionaalisten tutkimusten tulokset eivät viittaa erityiseen vaaraan ihmisille. 6. FARMASEUTTISET TIEDOT 6.1 Apuaineet Tabletin ydin: Laktoosimonohydraatti Maissitärkkelys Povidoni K-25 Magnesiumstearaatti\n14 14 Tabletin päällyste: Sakkaroosi Povidoni K-90 Makrogoli Kalsiumkarbonaatti Talkki Montaaniglykolivaha (Vaha E) 6.2 Yhteensopimattomuudet Ei oleellinen 6.3 Kestoaika 2 vuotta 6.4 Säilytys Säilytä alle 25 C. Pidä ulkopakkauksessa. Herkkä valolle. 6.5 Pakkaustyyppi ja pakkauskoot Sisäpakkaus Al/PVC-läpipainopakkaus. Al/PVC-läpipainopakkaus alumiinisuojapussissa. Pakkaus sisältää myös silikageelikuivausainepussin. Pakkaustyyppi 21, 3x21 tai 6x21 tablettia sisältävä kalenteripakkaus 6.6 Erityiset varotoimet hävittämiselle ja muut käsittelyohjeet Käyttämätön valmiste tai jäte on hävitettävä paikallisten vaatimusten mukaisesti. 7. MYYNTILUVAN HALTIJA Pfizer Oy Tietokuja Helsinki 8. MYYNTILUVAN NUMERO MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ /


Kerää kaikki värikkäät kuutiot päästäksesi jatkoon seuraavalle tasolle! Ole tarkkana, että valitset yhä oikean värin, muuten ne jumittuvat. Oletko tarpeeksi nopea tienaamaan jokaisessa tasossa kolme tähteä? Dino Shift\nAuta opiskelijoita heidän opintojen aikana ja huolehdi, että jokainen heistä kehittyy mahtavaksi taistelijaksi! Suorita erilaiset tehtävät, osta lisäosia koulua varten ja huolehdi, että työskentelet hyvin yhdessä! Valthirian Arc\nOlet päätynyt pelottavaan kummitustaloon. Lähde ensin etsimään asetta ja yritä tämän jälkeen löytää tie ulos! Selviätkö hengissä kaikista zombeista ja kummituksista? Undead Isle\nVihaat pomoasi, joten on aika pistää hänet maksamaan siitä! Löydä 7 eri esinettä tehdäksesi pomon elämän vaikeaksi! Whack Your Boss\nPelaa tällä ukkelilla! Aseta pommeja, pistä hänet uimaan ja paljon muuta. Water Ragdoll 2\nHabbo Hotelli on virtuaali hotelli, jossa voit itse sisustaa oman hotellihuoneesi. Sinun täytyy ensin luoda oma Habbo hahmosi. Tämän jälkeen voit tutustua hotelliin, tavata muita ihmisiä, chatten ja tietenkin sisustaa oma huoneesi lempi huonekaluillasi! Hotellipalvelu\nTeurasta jokainen sairaalassa oleva moottorisahallasi, kirveelläsi ja aseellasi tässä erittäin verisessä taistelupelissä! Zombie Warrior Man\nLöydä uusia tapoja, joilla voitte tappaa toisianne tässä hauskassa pelissä ikuisesta taistelusta miehen ja vaimon välillä! Whack Your Soul Mate


Julkaistu 27.11.2014 12:43\n(Päivitetty 27.11.2014 21:42)\nMuun muassa vasemmistoliiton kansanedustaja Silvia Modig herkistyi kuultuaan puoluetoverinsa Erkki Virtasen koskettavan puheenvuoron tasa-arvoisen avioliittolain puolesta.Ennakkoasetelmaa perjantain äänestykseen kuvaa se, että avioliittolain muutoksen kannattajien puheissa ennakoitiin jo voitonriemua. Mainos (uutinen jatkuu alla)\n-Maailma muuttuu, ja toivottavasti me ihmiset muutumme sen mukana. Nykyinen lainsäädäntö sulkee samaa sukupuolta olevan parin avioliiton ulkopuolelle, mutta huomenna siihen saadaan muutos, sanoi vasemmistoliiton Aino-Kaisa Pekonen. Toisella puolella muutos kauhistuttaa, ja lakimuutoksen vastustajat esittivät viimeisiä vetoomuksiaan perinteisen avioliittokäsityksen puolesta. Perussuomalaisten Lea Mäkipää sanoi järkyttyneensä siitä, että muun muassa lasten oikeuksia vaalivat järjestöt ovat asettuneet tukemaan avioliittolain muutosta. -Kyllä ihmettelen, mihin tämä maailma on menossa. Herra meitä armahtakoon, ettemme me mene tämmöiseen villitykseen, päivitteli Mäkipää. Vaikka aihe herättää intohimoja, on se myös siinä määrin arka, että keskustelu pysyi kaikkiaan melko asiallisella linjalla.Lasten parhaasta vastakkaiset käsityksetLainmuutoksen kannattajilla ja vastustajilla on jyrkän vastakkaiset näkemykset siitä, heikentäisikö vai vahvistaisiko muutos lasten oikeuksia. Perussuomalaisten Mika Niikko korosti lapsen oikeutta isään ja äitiin. Hän katsoi, että suomalaiset lapset tarvitsevat hoivaa ja turvaa, eivät ”yhteiskuntakokeilua, jonka onnistumisesta ei ole mitään takeita”.Voimakkaasti Raamattuun vedonnut Niikko torjui kansalaisaloitteen puolustajien puheet siitä, ettei sen hyväksyminen ole keneltäkään pois. -On selvää, että se on lasten oikeuksista pois, Niikko sanoi. Hänen mukaansa aikuisten haluja ja tarpeita on ruvettu kutsumaan ihmisoikeuksiksi. Vihreiden Oras Tynkkynen sanoi, että sateenkaariperheissä elää jo nyt tuhansia lapsia, joiden asemaa muutos parantaisi selvästi. Heidän vanhempansa voisivat elää oikeudellisesti vahvassa liitossa, ja lapset pääsisivät samalle viivalle heteroperheiden lasten kanssa. -Avioliittolailla ei päätetä siitä, syntyykö pariskunnille lapsia, vaan vain siitä, millaisen tunnustuksen nämä perheet yhteiskunnan silmissä saavat. Vaikutusta kirkkoon vai ei?Reipasta väittelyä käytiin myös siitä, ajaisiko lakimuutos myös kirkon veivaamaan perinteistä avioliiton käsitettään vai ei. Vihreiden Jani Toivola korosti puheenvuorossaan, ettei tarkoituksena ole ottaa kantaa uskonnollisten yhdyskuntien sisäisiin asioihin tai mahdollisuuksiin vaikuttaa omiin asioihinsa. Muutosta vastustavien kristillisdemokraattien ryhmänjohtaja Peter Östman arvioi, että yhteiskunnan virallisen avioliittokäsityksen muuttaminen vaikuttaisi kirkkoon. -Vaikka aloite ei velvoita uskonnollisia yhdyskuntia muuttamaan avioliittokäsitystään, aiheuttaa se muista maista saatujen kokemusten perusteella suurella todennäköisyydellä sen, että perinteisen ja vuosisatoja eläneen avioliittokäsityksen edustaminen ei ole enää suotavaa. Vihreiden Tuija Brax korosti juridista näkökulmaa. -Mitään semmoista heijastusvaikutusta ei ole olemassa, että tämä laki jotenkin salaisesti jossain vaiheessa kuitenkin epäsuorasti alkaisi määrätä myös kirkon toimintaa. Eduskunta äänestää perjantaina tasa-arvoista avioliittolakia vaativan kansalaisaloitteen kohtalosta. Kantola siteerasi piispa Tutua, joka kieltäytyisi palvomasta homofobista Jumalaa 27.11.2014\nÄlä osta mitään -päivä suitsii turhaa krääsää Uusimmat uutisvideot


Barösund, Orslandet - Venelehti.fi\n59°58,7' P, 23°52,9' I\n0,8 - 13 m\n045 6159 466\nSeapoint, puh. 045 615 9466\nKaupan aukioloajat: barosundsboden.fi\nRavintola Scola ★★★\nUpea, ammatitaitoinen henkilökunta.\nLukijamme suosittelevat: Luomulammas, pippuripihvi, päivän kala, Fish & Chips, hampurilainen ja pizza.\nAlkon tilauspalvelu, apteekin palvelupiste (ei reseptilääkkeitä). Jäätelökioski.\nTori tiistaisin ja lauantaisin.\nBarösundin Orslandetin puolella Sale-kaupan laiturissa syvyyden kerrotaan vaihtelevan 0,8 metristä väylän syvyyteen. Kiinnittyä voi joko peräpoijuun, tai tilan salliessa kylki laituriin. Kaupan pitkästä laiturista muutaman kymmenen metrin päässä on toisessa laiturissa polttoaine- ja septityhjennyspumput, joten molemmat asiat saa hoidettua samalla kiinnityksellä.\nBarösund on kaikkiaan hyvinkin parin merimailin mittainen kapea salmi Inkoossa, Barölandetin ja Orslandetin saarten välissä. Se on suosittu reitti, sillä saarten kiertoon ulkokautta verrattuna se tarjoaa roiman matkan säästön, sekä ennen kaikkea hyvin suojaa pahoilta säiltä.\nSalmessa kulkee kapeahko 5,0 metrin väylä, jossa puolivälin paikkeilla idästä tullessa löytyy nopeusrajoitus ja lossin merkki. Lossin molemmin puolin, salmen vastakkaisilta rannoilta löytyy tankkauspaikat. Barölandetin puolella on Barösundin palvelusatama. Näköetäisyydellä, noin 300 metrin päässä salmen toiselle puolelle on Orslandetin palvelusatama.\nSalmessa liikennöi lossi vaijerin varassa. Rannoilla on veneilijöille liikennevalot, joita on syytä noudattaa: hidas lossi liikkuu melko huomaamattomasti, joten tarkkana pitää olla.\nOrslandetin iso laituri on tarkoitettu lähinnä tilapäiseen kiinnitykseen, muttei iso synti ole jäädä pitemmäksi aikaa, jos on ongelmia vaikka veneen tekniikan kanssa. Mieluummin kuitenkin ankkuriin voi jäädä reilun sadan metrin päähän lounaan suuntaan, siellä voi lymyillä jo pitempäänkin.\nSataman suojaisuus riippuu lähinnä ohi ajavien veneiden peräaaltojen koosta ja määrästä. Tämä on syytä muistaa itsekin, noudattaa rajoituksia ja katsoa, ettei oma vene aiheuta turhaa aaltoa. Rivakkakaan tuuli ei pahemmin haittaa näin syvällä salmessa kiinnitettyjä veneitä.\nSale-kaupan pihapiirissä on kesäkahvila. Sen takaa nousee tie jätepisteelle ja WC:n luokse. Kauppa on kohtalaisen hyvin varustettu veneen muonavarastojen lisätäydennystä varten. Kauppa palvelee ympäri vuoden, mutta hiljaisempana aikana aukioloaikoja typistetään. Varhain keväällä tai myöhään syksyllä voi asiaa tiedustella puhelimitse numerosta 010 442 6820.\nNestekaasua saa kutakuinkin rannikon kohtuullisimpaan hintaan, eikä ole edes pitkä matka pullon kantamiseen.\nKahvilarakennuksen takapäädystä löytyy ainakin yksi vesihana, josta voi ottaa tarpeeksi päivän kulutusta varten.\nKorjaamopalveluja saa tilattua laiturille. Kesällä 2007 sai Inkoosta venekorjaajan reilun kahden tunnin odotteluajalla.\nVuonna 2011 avatusta uudesta Sale-kaupasta löytyvät nyt myös suihku ja pesukone sekä kuivausrumpu, joiden käytöstä maksetaan kolikkoautomaatilla.\nKesällä lauantaisin on pieni toritapahtuma Orslandetin puolella, kahvilan välittömässä läheisyydessä.\nKaupan takana on kirkontapulin näköinen torni. Rakennus on paikallinen Seuraintalo, joka toimii nykyäänkin melko aktiivisesti. Walhallaksi nimetty paikka on rakennettu vuonna 1910 ja yhdistyksen nimi Barösund Ungdomsforeng.\nNähtävyydeksi voi laskea myös pitkin väylän vartta pilkottavat siistit kesäasunnot. Niiden arkkitehtuuri ja talojen värit sopivat hyvin saariston maisemaan, ja kun lähes kaikki ovat vielä oikein hyvin hoidettuja, on salmi kauneimpia pätkiä runkoväylän varrella.\nSekä kahviloihin pysähtyneenä että väylällä kulkiessa voi myös nautiskella Barösundin harvinaislaatuisesta ilmapiiristä. Veneliikenne on vilkasta ja monen näköistä ja kokoista jahtia on liikkeellä jatkuvasti, ja niitä on mukava katsella. Useimpiin tuntuu vielä tarttuvan lievä ”siestan” tunnelma juuri salmen ajaksi, onhan kummasta suunnasta tahansa saapuvalla takanaan kohtalaisen kokoisia selkävesiä.\nMaantieyhteys lossirantaan on hyvä, joten miehistönkin vaihto onnistuu Barösundissa sujuvasti.\n2 kommenttia artikkeliin “Barösund, Orslandet”\nKirsi ja Ari sanoo:\nMukava ja sympaattinen paikka. Helppo tulla ja mennä.\nViime kesänä vaihtu baarin pitäjä. Armi jäi pois ja Nina tuli porukkoineen tilalle. ja hyvin Hän sopeutui!! Paikka on erittäin siisti kuten aina ollut ja asiakas ystävällinen. A- oikeudet ja lämmintä ruokaa !!! Ekalla kerralla oli kamala nälkä, vetäsin 3 lautasellista lohikeittoa + saaristolais leipää ja juustoa. Keitto ja tilpehöörit oli tuoretta ja erinomaista, lasku oli jostain -80 luvulta !!! (10€)! Eikä sovi unohtaa heitin maan mainiota katkarapuleipää! Se on n.10cm leveä ja 15cm pitkä, sis. pari kolme munaa, hirvee määrä katkoja ja vähän lopsteria. muita lisukkeita unohtamatta. 6,5 € !!! Pienempi versio oli 4,5 € !! Eikä ne ole eilisiä !!! Täälläkin on hinta laatusuhde siinä mallissa ku pitää !!! Henkilökunta täälläkin tehtäviensä tasalla!!!! Kannattaa käydä !!!!! Och samma på svenska !


Yksi lensi käkipesän yli VS Steppenwolf? 2020\nYksi lensi käkipesän yli VS Steppenwolf?\nMinun on kirjoitettava vertaileva essee aiheesta Yksi lensi käden pesän yli VS Steppenwolf. Tarvitsen 3 tekstikappaletta, joissa verrataan ja verrataan mitä tahansa romaanien, juoni, teema, hahmot, symbolit jne.\nTämä essee saattaa antaa sinulle ideoita työskennellä, se analysoi Käkipesän teemoja ja hahmoja:\nEhkä luet jotain, joka liittyy johonkin Steppenwolfissa.\nmitä haluat, joku kirjoittaa esseen sinulle?\nEro WMV: n ja MPG: n välilläEro fibromyalgian ja MS: n välilläEro Lenovo IdeaPad -joogan ja Toshiba Portege M930 välilläEro saapuvan ja sisältömarkkinoinnin välillä selitetäänVerkkomarkkinointi ja sovellusmarkkinointi: Mikä on ero?Ero Pythonin ja Gatorin välilläEro Bharatin ja Intian ja Hindustanin välilläEro Percocetin ja Norkon välillä\nWu-Tangin Triumph vs CREAM?kuka voittaisi nämä ottelut?Mitkä kaksi vastaanotinta minun pitäisi käynnistää tällä viikolla ESPN-fantasiassa?Lil B vs. peli ??????????????????????????Kollegion tason fysiikka plz plz auta minua kuolemaan?Neptunes: Kloonit vs. NERD-diskografia?TCU vs UNLV live stream NCAA football. Missä voin katsella peliä livenä?Voisiko kukaan kertoa minulle hyvän hyppykohdan palatakseni takaisin Marvel-sarjakuviin?


Lasinen lapsuus - Kumppanit\nAmmattilaisten työn tueksi\nJärjestö- ja muut kumppanimme\nHankkeissa olemme käyttäneet asiantuntijuutta A-klinikkasäätiön hoitoyksiköistämme nimeltä mainiten: Helsingin nuorisoasemalta, Hämeenlinnan, Kymen ja Mikkelin A-klinikkatoimesta. Alko (Lasten seurassa -ohjelma)\nLasinen lapsuus on vuosien ajan toiminut aktiivisena kumppanina Alkon rahoittamassa Lasten seurassa -ohjelmassa, joka herättelee aikuisia ja erityisesti vanhempia alkoholinkäytön pohtimiseen. Ohjelman puitteissa Lasinen lapsuus on teettänyt Nuorten kyselyn, toimittanut opas- ja työkirjoja ammattilaisille ja tuottanut palkittuja mediakampanjoita. Siirry Lasten seurassa -sivuille\nLasinen lapsuus on vaihtanut asiantuntijuutta useiden vuosien ajan Ehytin osaksi tulleen Elämä on Parasta Huumetta ry:n kanssa. EOPH oli mukana rakentamassa kanssamme Varjomaailma-sivustoa. Yhteistyötä on tehty usean vuoden ajan myös HUBU-bussin teemachateissa, jossa työntekijämme ovat saaneet olla mukana. EHYTin edustaja on hankkeemme ohjausryhmässä. Siirry EHYT ry:n sivuille\nA-klinikkasäätiön Lasinen lapsuus on mukana Ensi- ja turvakotien liiton koordinoimassa Lapsikeskeisen päihdetyön kehittämisprojektissa vuosina 2011-2013. Projektin tavoitteena on tehdä tunnetuksi 1) kansainvälistä International Child Development Program, ICDP-mallia Suomessa ja 2) kehittää järjestölähtöisen lapsikeskeisen päihdekuntoutuksen mallia pilottialueella Kymessa sekä päihde-ja lastensuojelujärjestöjen osaamista. Siirry liiton sivuille Havas Worldwide Helsinki\nViestintätoimisto Havas WW on tuottanut menestyksekkäästi viime vuodet Lasisen lapsuuden viestintämateriaalia ja kampanjoita. Julistesarjamme sekä Ääni lapselle- ja Monsters -videokampanjat ovat niittäneet tunnustusta useissa markkinointiviestinnän alan kotimaisissa ja kansainvälisissä kilpailuissa. Siirry Havasin sivuille\nKalliolan kanssa on tehty yhteistyötä ja vaihdettu asiantuntijuutta Päihdejärjestöjen läheis- ja perhetyön kehittämisverkostossa (PäLäke). Siirry Kalliolan sivuille\nKrits ry on mukana PäLäKe-verkostossa ja myös mukana Lasinen lapsuus - Sirpaleinen mieli -hankkeessa. Kritsin kanssa kehitääme verkkovertaistyötä vankiperheidenkin lasten kanssa työskentelyyn. Siirry Kritsin sivuille\nMannerheimin Lastensuojeluliitto MLL on myös kumppanina Alkon Lasten seurassa -ohjelmassa. Vuosien mittaan olemme olleet kutsuttuina MLL:n ehkäisevän päihdetyön hankkeen ohjausryhmässä. Siirry liiton sivuille\nMusic Against Drugs ry\nMusic Against Drugs levittää sisältöjämme lapsille ja nuorille sekä heidän parissaan työskenteleville eri kuntiin ympäri Suomea. Siirry MAD:in sivulle.\nNuorten kriisipiste (Helsinki Missio)\nNuorten kriisipisteen edustaja toimii Lasinen lapsuus - Sirpaleinen mieli -hankkeen ohjausryhmässä. Siirry HelsinkiMission sivuille\nNuorille suunnatun verkkotyön foorumi (NuSuVeFo)\nLasinen lapsuus on ollut aktiiviinen foorumin perustajajäsen ja Varjomaailmasta vastaava koordinaattorimme on mukana kehittämässä verkossa tehtävän nuorisotyön käytäntöjä NuSuVeFossa. PäLäKe-verkosto\nPäihdejärjestöjen läheis- ja perhetyön kehittämisverkoston toimintamuotoja on ollut mm. teemaseminaarien järjestäminen yhteistyössä Lääninhallitusten kanssa, ekskursiot ja yhteisten hankkeiden suunnittelu. Sininauhaliitto\nSininauhaliitto on mukana PäLäKe-verkostossa ja kumppanina Ensi- ja turvakotien liiton Lapsikeskeisen päihdetyön kehittämisprojektissa. Siirry Sininauhaliiton sivuille\nSuomen Kasvatus- ja perheneuvontaliitto\nKasper ry on Lasinen lapsuus - Sirpaleinen mieli -hankkeen ohjausryhmässä. Kasper on myös mukana verkkotukemisen kehittämisyhteistyössä. Siirry Kasperin sivuille Mielenterveyden keskusliitto\nMTKL:ssa toimii hankkeessamme Lasinen lapsuus -Sirpaleinen mieli kuntoutusuunnittelija, joka vastaa vertaisryhmätoimintojen kehittämisestä. Siirry liiton sivuille\nSuomen Mielenterveysseura Mielenterveysseurassa toimii hankkeessamme Lasinen lapsuus -Sirpaleinen mieli puoliaikainen koulutussuunnittelija, joka vastaa vertaisryhmätoimintojen kehittämisestä. Siirry seuran sivuille\nTHL on mukana Alkon hallinnoimassa Lasten seurassa -ohjelmassa. Lasinen lapsuus on monissa yhteyksissä hakenut asiantuntijakumppaanuutta erityisesti Alkoholi- ja huumetutkimusyksiköstä. Siirry THL:n sivuille\nTukinet tuottaa julkaisualustan Lasisen lapsuuden, Kritsin ja Kasperin yhtiestyölle verkkotukemisen kehittämisessä. Siirry Tukinettiin\nToimintamme\tHankkeet käynnissäPäättyneet hankkeetJulkaisutKoulutusSeminaaritLuennotMateriaalitKumppanit\nYHTEYSTIEDOT | © A-klinikkasäätiö


IT360 yhteys - yrityksesi tarpeisiin räätälöidyt nopeat verkkoyhteydet\nToimiva ja kattava verkkoympäristö on elinehto niin liikkuviin etätöihin kuin yrityksen toimitiloihinkin. Räätälöimme ja rakennamme yrityksesi tarpeisiin sopivat kiinteät ja liikkuvat ratkaisut, jotka ovat sekä sujuvat ja nopeat että tietoturvalliset.\nVerkkoyhteytemme kattavat niin laajemmat liikkuvat yritysverkot toimipisteiden välillä kuin toimiston yksittäiset kiinteät yhteydetkin. Palomuurit ja tietoturvapalvelut takaavat sen, että verkon käyttö on turvallista ja suojattu myös tulevaisuuden tietoturvauhkia vastaan.\nVPN-verkon avulla työntekijän työasema pystytään yhdistämään suljetulla yhteydellä yrityksen verkkoon. Näin työntekijä pystyy kirjautumaan yrityksen järjestelmiin ja pääsee käsiksi tiedostoihin helposti ja turvallisesti myös etätyöpisteestään käsin. Autamme sekä oikeanlaisen VPN-ratkaisun valinnassa että asentamisessa.


Pablo Picasslot Kolikkopeli Netissä – Mitkä online-kasinot ovat parhaat?\nPablo Picasslot Kolikkopeli Netissä\nPablo Picasso: mielenkiintoiset faktat taiteilijan elämästä\nKuinka paljon tiedät yhdestä 1900-luvun tärkeimmästä hahmosta?\nP ablo Picasso on yksi taidehistorian kuuluisimmista nimistä. Synnynnäinen taiteilija, Picasso, ilmaisi itseään eri taidekeinoilla, kuten maalaamalla, veistämällä, keramiikalla ja kirjoittamalla näytelmiä. Hän on kuuluisa ainutlaatuisesta ja vangitsevasta taiteestaan, mutta taiteilijaan liittyy paljon muutakin kuin hänen teoksensa.\nHän kuvasi paljon köyhyyttä, sokeutta ja alastomia naismalleja. Sinisen kauden jälkeen tuli vaaleanpunainen kausi, 1904-1906, jolloin maalaukset olivat lämpimän värisiä, eivätkä enää niin melankolisia. Picasso kuvasi tuolloin paljon sirkusväkeä. 1907-1909 kutsutaan Picasson afrikkalaisvaikutteiseksi kaudeksi, sillä afrikkalaisen taiteen näyttely Pariisissa, ja ystävänsä Henri Matisse’n afrikkalainen maski inspiroivat Picassoa yhdessä hänen tunnetuimmista ja kiistanalaisimmista teoksistaan, “Les Demoiselles d’Avignon” (1907). 1907-1912 Picasso työskenteli taiteilija George Braque’n kanssa kubistisen liikkeen pohjaa luoden. Tätä kautta kutsutaan Analyyttiseksi Kubismiksi, jonka väriskaala oli maanläheinen ja esineet ja ihmiset oli eroteltu monimutkaisiksi geometrisiksi muodoiksi. Esimerkkinä tästä on mm. maalaus Girl with a Mandolin (1910). Vuosina 1912-1919 oli Picasson Synteettisen Kubismin jakso, jolloin hän käytti kollaasia teoksissaan. Hän kuvasi myös enemmän ihmishahmoja kubismin keinoin, kuten maalauksessa “Woman with a Guitar” (1911). Jakso 1919-1929 oli muuttuvan tyylin aikaa. Picasso kävi enismmäistä kertaa Italiassa, ensimmäinen maailmansota loppui ja Picasso palasi perinteisempään taiteeseen, Neoklassismiin, kuten teoksessa“Sleeping Peasants” (1919). 20-luvulla surrealismi nosti päätään, ja Picasson primitivistiset ja surrealistiset vaikutteet näkyvät mm. teoksessa “Three Dancers” (1925). 1930-luvulla Picasson taiteessa näkyivät väkivallan ja sodan kaiut. Hän teki erään tunnetuimmista töistään, “Guernica”(1937) Espanjan sisällissodasta. Toisen maailmansodan aikaan Picasso oli Pariisissa, ja jatkoi taiteen luomista. Hän myös kirjoitti runoja, yli 300, vuosina 1939-1959. 40-luvulla Picasso keskittyi veistoksiin. Picasson elämässä oli monta naista – joskus useita samanaikaisesti. Kaikki hänen suhteensa olivat kuitenkin tuhoon tuomittuja, sillä lopulta hän aina petti ja siirtyi seuraavaan naisystävään. Picasso sai eri naisten kanssa yhteensä neljä lasta. 1961 kun Picasso oli 79-vuotias, hän meni naimisiin viimeisen vaimonsa, 27-vuotiaan Jacqueline Roque’n kanssa, josta tuli Picasson tärkein muusa. Hän maalasi vaimostaan 70 muotokuvaa viimeisten 17 vuotensa aikana. Elämänsä lopulla Picasso oli täynnä luomisvimmaa, ja hänen teoksensa olivat sekoitus aiempia tyylejä. Hänen viimeisissä maalauksissaan oli nähtävissä Neo-ekspressionismin alkua. Picasso oli yksi 1900-luvun suurinmpia taidevaikuttajia. Hän oli luomassa Kubismia, kehitti uutta yhdistelemällä erilaisia tyylilajeja, ja nosti kollaasin arvotaiteen tasolle. Picasso oli legenda jo eläessään, ja on kuoltuaan yltänyt jo lähes myyttiselle tasolle.


Tietokirja esoteriasta ja okkultismista Suomessa – Nina Kokkinen\nModerni esoteerisuus ja okkultismi Suomessa on yhdessä uskontotieteen yliopistonlehtori, dosentti Tiina Mahlamäen kanssa toimittamani tietokirja, joka julkaistaan keväällä 2020 (Vastapaino). Se on ensimmäinen kattava kotimainen tietokirja näistä aiheista.\nAiheen asiantuntijoiden kirjoittama tietoteos on kirjoitettu asiallisesti ja kiihkottomasti, ja se perustuu tuoreeseen tieteelliseen tutkimukseen. Teoksessa käsitellään muun muassa spiritualismin, teosofian, vapaamuurariuden ja antroposofian kaltaisten esoteeristen liikkeiden ajatusmaailmaa, historiaa ja toimijoita Suomessa. Avaamme siinä myös esoteerisuuden ja okkultismin käsitteistöä ja tutkimushistoriaa sekä valotamme näiden virtausten monisyisiä kytköksiä kulttuuriin ja yhteiskuntaan.\nTeos osoittaa, etteivät esoteerisuus ja okkultismi suinkaan asetetu omituisten marginaalien kulttuurisille laitamille. Muun muassa populaarikulttuuri, vaihtoehtoiset hoidot, Steiner-koulut ja joogaharjoitukset ovat tehneet niistä osan arkipäiväistä elämäämme.\nTeos sopii kulttuurin ja taiteiden tutkimuksesta, historiasta ja uskonnoista kiinnostuneille lukijoille sekä oppikirjaksi korkeakouluihin ja muihin oppilaitoksiin. Kirjan sisällysluetteloon voi tutustua Uuden etsijät -hankkeen sivuilla.\nKirjaa saa hankittua esimerkiksi Vastapainon verkkokaupasta.\nTutkijat paljastavat esoteerisuuden yhteydet tieteeseen, taiteeseen ja politiikkaan\nTurun sanomat, 19.3.2020\nYliluonnollisuus ja henkinen kasvu kiinnostaa yhä useampia\nHelsingin sanomat, 28.3.2020\nOkkultismia, spiritualismia, vapaamuurareita, uushenkisyyttä: kirja salatieteistä kertoo meistä paljon\nEsoteerisuus ja transsimaalaus kiinnostivat suomalaistaiteilijoita\nYle kulttuuriykkönen, 9.6.2020\nEi pelkkää antroposofiaa tai automaattikirjoitusta – esoteerisuus tunkee kaikkialle\nSuomen Kuvalehti – tarinoita tieteestä, 27.7.2020\nPerimmäisten viisauksien etsijöitä\nTieteessä tapahtuu, 3/2020\nEdellinen artikkeli Salatun tiedon tie -näyttely\nSeuraava artikkeli Totuudenetsijät – väitöstutkimus ja tietokirja


Kodin saanut koira: SARIAH (Azly family) (nyk. Nova) - Rescueyhdistys Kulkurit ry - Matkalla kotiin! - Kulkurit.fi\nKodin saanut koira: SARIAH (Azly family) (nyk. Nova)\nSariah on yksi pennuista, jotka päätyivät emonsa Azlyn kanssa Luizan hoiviin. Eräs paikallinen nainen löysi Azlyn ja pennut kadulta läheltä Mandrujen kotipaikkaa ja laittoi heistä ilmoituksen Facebookiin. Luiza ei pystynyt heti ottamaan perhettä luokseen, mutta varmisti, että emo pentuineen oli turvassa: eräs Luizalle tuttu rouva ruokki perhettä, kunnes Azly pentuineen pääsi tarhalle. Sariahin emo Azly ja veli Kan etsivät myös omaa kotiaan Kulkurien adoptio-ohjelmassa. Sisko Naila ehdittiin jo varata Kulkureiden kautta omaan kotiin Suomeen ja toinen sisko, Eileen, adoptoitiin paikallisesti.\nSariah asuu ulkona tarhassa yhdessä veljensä Kanin ja emonsa Azlyn kanssa. Sariah on Luizan mielestä pentueesta dominoivin, mutta myös iloinen, aktiivinen ja leikkisä tyttö. Neito haukkuu jonkun verran tarhalla, muttei kuitenkaan yleensä turhaan. Sariah on hieman ujo luonteeltaan eikä se ole tarhalla tavannut muita ihmisiä kuin Luizan ja hänen miehensä.\nSariahin säkäkorkeus on tällä hetkellä noin 37 cm ja aikuisena se tulee olemaan pieni keskikokoinen, luultavimmin 40-45 cm ja 13-15 kg. Perheen rotuperimästä on vaikeaa arvella yhtään mitään – emo on pienikokoinen, samoin kuin Naila-sisko, mutta Kan-veli taas isompikokoinen.\nSariahille etsitään kotia, jolla on kärsivällisyyttä tutustuttaa ujohkoa neitiä uuteen elämään Suomessa rauhalliseen tahtiin. Tytöllä voisi olla mahdollisesti urospuolinen koirakaveri kotona odottamassa.\nIhana Sariah saapui eilen omaan kotiinsa ja sai uudeksi nimekseen Nova!\nSuloinen Sariah aloittaa oman kodin etsimisen Kulkurien adoptio-ohjelmassa!\nSariah saapuu Suomeen steriloituna, asianmukaisesti rokotettuna, ulko- ja sisäloishäädettynä ja testattuna useiden sairauksien varalta.\nLisäksi Sariah on mikrosirutettu ja sillä on EU-lemmikkipassi.\nSariahin yhteyshenkilönä toimii Iris Vainio.\n8/2020 Sariah pian löytymisen jälkeen\n9/2020 Vekkuli Sariah\n9/2020 Neito kasvaa ja kaunistuu\n10/2020 Sariah pohdiskelee\n10/2020 Upea poseeraus


Watercross -rata - Enontekiön Moottorikerho ry\n> Snowcross -rata\n> Watercross -rata\n> Kilpailukutsu/ Lisämääräys\n> Watercross ajokaaviot\nWatercross -radan käyttösäännöt:\nRadalla saa harjoitella 1.6 - 31.8 (klo 9-21)\nKäyttömaksu täytyy olla maksettuna kerhon tilille ennen radalle tulemista:\n30e/ 1 päivä\n50e/ 2 päivää\nFI3256438820004708 OKOYFIHH tai\nKelkan täytyy olla Moottoriliiton sääntöjen mukaisessa kunnossa myös harjoitusajoissa.\nHuomioitava, että järvi on 13m syvä! Lautan käytön mahdollisuudesta voi erikseen sopia (Jarmo Näkkäläjärvi 040 5864828).\nRata sijaitsee 10km Enontekiön Hetan kirkonkylältä länteen. Tienvarsilta löytyy opasteet rataa lähestyttäessä. Rata sijaitsee aivan Enontekiön lentoaseman vieressä Kihlankijärvellä.\nEnontekiön moottorikerhon watercross -rata\nEnontekiön moottorikerhon moottorikelkkaradan vieressä olevalle Kihlankijärvelle valmistui watercross -rata, jossa pidettiin ensimmäiset kilpailut 8.8.2009. Kihlankijärvi on 350 metriä pitkä ja 150 metriä leveä umpijärvi eli saivo. Syvyyttä järvessä on parhaimmillaan 12 metriä eli tilaa on hyvin kiihdytyksen ja ovaalin ajamiseen.\nAjatus oman watercross -radan rakentamisesta syntyi vuosina 2005-2006, kun moottorikerhon pojat alkoivat harrastamaan watercrossia kilpailumielessä ympäri Lappia. Alkukeväästä helmikuussa 2007 haimme Metsähallitukselta lupaa radan rakentamiseen, harjoitteluun ja kilpailujen järjestämiseen. Metsähallitus hoiti lausunnot Enontekiön kalatalouden neuvottelukunnalta ja muilta asiaan liittyviltä tahoilta. Metsähallitus myönsi luvan toukokuussa 2009, joka oli voimassa kesä-elokuun ajan ja lupa voitiin uusia vuosittain. Lupaan sisältyi oikeus raivata ja tasoittaa toimintaan liittyvät maali- ja lähtöalueet sekä sijoittaa siirrettäviä alustoja. Watercross -rataa rakennettiin talkookäsivoimin ja konevoimin. Enontekiön kunnalta haettiin heinäkuussa 2009 ympäristölupaa harjoittelun ja kilpailuiden järjestämiseen, lupa myönnettiin. Suomen moottoriliitolta haettiin kilpailulupa ja Peräpohjolan poliisilaitokselta huvilupa, jotka myönnettiin. Enontekiön moottorikerho on pitänyt snowcross -kilpailuita noin 15 vuoden ajan eli rutiinia on tullut kilpailuiden järjestämisestä.\nWatercross -kilpailuihin toimme vähän uuttakin; aikaa ei oteta perinteisesti käsiajanotolla kelloilla, vaan kokeilimme ajokaavio systeemiä. Ajokaavio systeemi toimi hyvin ja narinaa ajanotosta sekä kelloista ei ollut koko päivänä kilpailuiden aikana. Kilpailijatkin, jopa mieltyivät ajokaavio systeemiin, vaikka ensin kilpailupuhuttelussa narisivatkin, kun eivät tienneet ajokaaviosta vielä mitään. Ajokaavio systeemi on meidän mielestä tasapuolisempi, mies miestä vastaan koko ajan, loppuun saakka.\nEnsimmäiset kilpailut sujuivatkin hyvin ja sää suosi, mutta vielä jäi paljon parannettavaa ja korjaamista. Kilpailijoita oli noin 25 kelkkakuntaa ja yleisöä noin 150 henkilöä. Kilpailupäivän aikana oli kuulemma 18 kpl upotuksia, joista lautta ja sukeltaja sekä nostoporukka selvisivät kunnialla.\nBuhvetti porukalla oli riittävästi asiakkaita ja olipa jopa tietyt tuotteet loppuneetkin.\nToukokuussa 2010 pidimme talkoopäivän ja kunnostelimme paikkoja ja mietimme parannuksia ja korjauksia. Enontekiön moottorikerhon moottorikelkkarata on oiva paikka ajaa watercrossia, läheisyydessä ei ole asutusta ja se on päätien vieressä. Moottorikelkkaradalla on kaikki puitteet kohdallaan eli parkkipaikat autoille, snowcrossradan varikko toimii yleisötilana ja snowcrossrata varikkona sekä buhvettikin sopii hyvin yleisön viereen. Moottorikerhon kiinteistö toimii monipuolisena huolto- ja toimistotilana. Watercrossin ajamista on tapahtunut aiemmin useissa eri järvissä, joten harjoittelupaikan keskittäminen yhteen paikkaan vähentää ympäristöhaittojakin.\nWatercrossiin on Suomen moottoriliiton viralliset säännöt, jonka puitteissa lajia harrastetaan. Haimme viime vuonna Enontekiön kunnalta pitempiaikaista ympäristölupaa ja Metsähallituksesta pitempiaikaista lupaa Kihlankijärveen. Metsähallitus myönsi toukokuussa 2010 luvan 31.8.2014 saakka ja Enontekiön kunnan tekninen lautakunta on käsitellyt ympäristöluvan kesäkuussa 2010, joka on kuulutettu valitusmenettelyä varten. Ympäristöluvan tultua hyväksytyksi, Enontekiön moottorikerhon moottorikelkkaradalla on Suomen ensimmäinen virallinen watercross -rata.\nKyttäkuja 14 , Enontekiö, Suomi\n© 2015. Enontekiön Moottorikerho ry. All Rights Reserved.


Elinympäristön altisteiden terveysvaikutukset Suomessa – Opasnet Suomi\nModeraattori:Mori (katso kaikki)\n4 Ulkoilman pienhiukkaset\n5 Ulkoilman otsoni\nYmpäristöaltisteiden tautikuormaa arvioitiin osana Sosiaali- ja Terveysministeriön SETURI-hanketta. Mukaan valikoitui noin kaksikymmentä altistetekijää (Taulukko 1) joiden kansanterveysvaikutukset arvioitiin käyttäen annos-vastesuhteita tai rekisteritietoja.\nMerkittävimmiksi ympäristötekijöiksi väestön terveyden kannalta nousivat ulkoilman pienhiukkaset, auringon UV-säteily, ympäristömelu, sisäilman radon, altistuminen tupakansavulle ja kotien kosteusvauriot, joihin kaikkiin liittyy kymmeniä tai satoja kuolemantapauksia, vakavia sairastapauksia, tai huomattava määrä muita sairastapauksia tai häiritsevyydestä kärsiviä.\nErot verrattuna lievempiin ympäristötekijöihin ovat huomattavia. Terveysvaikutusten arvioinnin tarkoituksena on tuottaa päättäjien käyttöön kvantitatiivista tietoa terveyden suojelun toimenpiteiden kohdentamiseksi. Terveyshaittojen kvantifiointi parantaa myös julkisessa keskustelussa ymmärrystä erilaisiin riskitekijöihin liittyvistä epävarmuuksista ja haittojen suuruusluokista.\nTulokset sisältävät joukon epävarmuuksia niin altistustasojen kuin annosvasteidenkin osalta jotka kuvataan tarkemmin kunkin altisteen kohdalla. Menetelmät kuvataan yleisellä tasolla tässä samassa lehdessä julkaistussa erillisessä artikkelissa (Pekkanen ym.) sekä yksityiskohtaisemmin kunkin altisteen kohdalla.\nYmpäristötekijöiden on arvioitu aiheuttavan useita prosentteja väestön tautikuormasta. Altistumista ympäristön kemiallisille ja fysikaalisille tekijöille kartoitettiin muutama vuosi sitten Sosiaali- ja Terveysministeriön sektoritutkimuslaitosten yhteishankkeessa (mm. Ympäristö ja Terveys 10/2006 teemanumero). Elinympäristön kemikaaliriskejä on kartoitettu kvalitatiivisesti äskettäin myös kansallisen kemikaaliohjelman valmistelun yhteydessä (Jantunen ym. 2005).\nTässä syksyllä 2009 valmistuneessa selvityksessä pyritään tarkemmin arvioimaan ympäristö- ja muiden altisteiden aiheuttamien tauti- ja kuolemantapausten määriä väestötasolla. Yksi työn avaintavoitteista onkin kehittää menetelmiä kvantitatiiviseen arviointiin. Määrällisen arvioinnin tarkoituksena on tukea terveyden suojelun tavoitteenasettelua ja ohjata ympäristöterveyden toimijoita voimavarojen tehokkaaseen käyttöön ja tärkeimpien haittojen tehokkaaseen alentamiseen.\nSelvityksessä käytettiin mahdollisimman vertailukelpoisia menetelmiä kaikkien mukana olevien sektoritutkimuslaitosten osuuksissa. Yleiskatsaus menetelmiin esitetään tässä samassa lehdessä olevassa menetelmäjutussa (Pekkanen ym.). Yksityiskohtaiset menetelmävalinnat kuvataan puolestaan kunkin altisteen käsittelyn yhteydessä.\nSelvitykseen valittiin varsin kattavasti mukaan altisteita, joilla voidaan olettaa olevan kansanterveydellistä merkitystä; jotka aiheuttavat merkittävän riskin altistuvalle yksilölle; jotka ovat olleet julkisen kiinnostuksen kohteena, tai joilla on merkittäviä taloudellisia vaikutuksia. Kullekin altisteelle arvioitiin tapausmäärät yhden tai muutaman tärkeimmän vaikutuksen osalta. Mukaan otettavien altisteiden määrää rajasivat joissain tapauksissa kvantitatiivisen annos-vastetiedon tai altistusarvioiden rajallisuus (esimerkiksi nanohiukkaset, hajuhaittaa aiheuttavat yhdisteet). Ympäristössä esiintyvistä tuhansista kemikaaleista tässä selvityksessä voitiin kattaa vain murto-osa. Listalta puuttuu mm. ilmansaasteita joille on asetettu ohjearvo, esimerkiksi rikkidioksidi ja typenoksidit. Näille ei kuitenkaan vallitsevilla ympäristöpitoisuuksien tasolla ole voitu osoittaa tilastollisesti merkitsevää yhteyttä terveysvaikutuksiin, jotka kyllä ilmenevät korkeammissa pitoisuuksissa.\nTyöryhmän käsityksen mukaan tuloslistalta puuttuvat altisteet suurella todennäköisyydellä kuuluvat alimpaan kansanterveysvaikutusten luokkaan. Arviossa ei ole mukana tartuntatauteja eikä elintapoja, tapaturmia, ergonomiaa eikä psykososiaalisia tekijöitä.\nPienhiukkasia (PM 2.5, koko alle 2.5 µm) syntyy kaikessa palamisessa ja myös mm. maaperästä. Erityisesti ulkoilman polttoperäiset pienhiukkaset on yhdistetty moniin terveysvaikutuksiin. Sekä WHO (2007) että U.S.EPA ovat päätyneet arvioissaan siihen, että pienhiukkaset ovat kausaalisesti yhteydessä haitallisiin terveysvaikutuksiin.\nPitkäaikainen pienhiukkasaltistus lisää riskiä sairastua sydän- ja hengitystiesairauksiin sekä keuhkosyöpään ja täten se lisää ennenaikaisen sairastuvuuden ja kuolleisuuden riskiä. Lisäksi pienhiukkasten päivittäinen vaihtelu lisää sydän- ja hengitystieoireita, mikä johtaa lisääntyneeseen lääkkeiden käyttöön sekä sairaalaottoihin, alentuneeseen toimintakykyyn ja kuolleisuuteen. Pienhiukkasilla on esitetty olevan vaikutuksia lisäksi mm. vastasyntyneiden terveyteen sekä astman puhkeamiseen. Näistä vaikutuksista on toistaiseksi riittämättömästi tietoa.\nPM2.5 ja sairastuvuuden väliselle yhteydelle ei ole havaittu mitään kynnyspitoisuutta. Kohorttitutkimuksista on näyttöä vaikutuksista pitoisuuteen n. 5 µg/m3 asti, aikasarja-analyyseistä huomattavasti matalammille PM 2.5 tasoille. Osa PM2.5 hiukkasista, ehkä 1–2 µg/m3 Euroopassa (Querol ym. 2004) tulee muista lähteistä kuin ihmisen aiheuttamana, joten tältä osin altistusta ei voida poistaa. Niinpä tässä arvioitiin pienhiukkasten terveyshaittoja vain siltä osin kuin pitoisuudet ylittivät 2 µg/m3.\nKaikki suomalaiset altistuvat hengitysteitse ulkoilman pienhiukkasille. Ulkoilman pitoisuudet ovat korkeammat toisaalta taajamissa ja toisaalta Etelä-Suomessa kaukokulkeuman takia. Keskimääräinen, väestöpainotettu PM 2.5 pitoisuus Suomessa on noin 8,5 µg/m3 (de Leeuw and Horálek 2009) laskettuna 10x10 km ruuduissa. Epävarmuudeksi arvioitiin + 1µg/m3 (Taulukko 2).\nAnnos-vastesuhteena pienhiukkasten yhteydelle ennenaikaiseen kuolemaan yli 30 vuotiaassa väestössä käytettiin kansainvälisen asiantuntija-arvion (Tuomisto ym. 2008) alempaa eurooppalaisille olosuhteille laskettua annos-vastesuhdetta. Annos-vastesuhteen vaihteluvälinä käytettiin 25 % – 75 % luottamusväliä johtuen asiantuntija-arviomenetelmästä johtuvista merkittävästi laajemmista luottamusväleistä verrattuna yksittäisen kohorttitutkimuksen tai meta-analyysin luottamusväleihin.\nArvio vaikutuksesta ennenaikaiseen kuolleisuuteen on samaa luokkaa kuin aiemmat arviot Suomelle. Arvio on todennäköisesti aliarvio pienhiukkasten terveyshaitoista, koska laskelmissa ei ole täysimääräisesti huomioitu ei-kuolemaan johtavien sydäntapahtumien ja syöpien aiheuttamaa sairastuvuutta. Myös altistusarvio on todennäköisesti aliarvio, koska siinä käytettiin 10x10 km² ruutuja, mikä jättää huomiotta pienhiukkasten lähilähteet, kuten liikenne ja puun pienpoltto. Merkittävää epävarmuutta laskelmaan tuo kohorttitutkimusten puuttuminen Suomesta ja kynnysarvotaso. Ennenaikainen kuolleisuus kuvaa vain epäsuorasti pienhiukkasten vaikutusta eliniän lyhentymiseen, minkä on aiemmin arvioitu olevan lähes vuosi (Nevalainen ja Pekkanen 1998).\nPienhiukkasaltistuksen yhteys sairastavuuteen arvioitiin käyttäen CAFE-metodologiaa (Hurley ym., 2005) ja laskelmassa huomioitiin uudet krooniset bronkiittitapaukset ja sairaspäivät (restricted activity days, RAD).\nPienhiukkasille altistumisen vaikutus väestön terveyteen\nEnnenaikainen kuolema Uusi krooninen bronkiitti Oirepäivä (RAD)\nAltistus (laatu) Ulkoilman pienhiukkaset, PM2.5 (µg/m3)\nAltistuneiden määrä Koko väestö\n5.3 milj. Aikuiset (>27v)\n3.6 milj. 15-64v\nKeskim. altistustaso 8.5 8.5 8.5\no alaraja 7.7 7.7 7.7\no yläraja 9.4 9.4 9.4\nAnnosvastefunktio RR URa URb\no keskiestimaatti 1.0062 5.33E-05 0.0902\no alaraja 1.0014 1.70E-05 0.0792\no yläraja 1.011 1.13E-03 0.1013\nKynnys/ tausta-pitoisuus 2.0 2.0 2.0\nVäestösyyosuus 4% n/a n/a\nMäärä/v. 1 800 1 200 2.1 milj.\nAla-raja 400 400 1.8 milj.\nYlä-raja 3 400 27 000 2.3 milj.\nElinaikainen lisäriski altistuneilla 2.3% 1.7% 30 pv\nOtsoni on ulkoilmassa esiintyvä ilmansaaste, joka syntyy valokemiallisissa reaktioissa, joihin auringon lisäksi vaikuttavat merkittävästi ihmisen typenoksidi- ja hiilivetypäästöt. Otsonin synty tapahtuu viiveellä ja siten päästöjen ja altistusten maantieteellinen suhde on epämääräisempi kuin monilla muilla saasteilla. Valokemiasta ja prekursoreiden matalammista päästöistä johtuen pitoisuudet ovat Suomessa yleisesti ottaen alhaisempia kuin Keski- ja Etelä-Euroopassa.\nOtsoni on hyvin reaktiivinen kaasu ja vaikuttaa muiden yhdisteiden kemialliseen muuntumiseen ja mm. pienhiukkasten syntyyn hiilivedyistä. Lyhytaikainen altistus otsonille vaikuttaa selkeästi sekä päivittäiseen kuolleisuuteen että keuhkojen toimintaan, sekä lääkityksen ja sairaalahoidon tarpeeseen. Aikasarjaepidemiologia on osoittanut selvän yhteyden otsonialtistusten ja päivittäisten kuolemantapausten määrän välillä. Pitkäaikasaltistuksiin perustuvissa kohorttitutkimuksissa vastaavaa selkeää yhteyttä ei ole havaittu (WHO, 2008). Tulos on tulkittu siten, että kuolleisuuden kasvu liittyy suhteelliseen pieneen eliniän odotteen lyhenemiseen eli kyse on ns. sadonkorjuu-ilmiöstä (engl. harvesting). Clean Air for Europe -hankkeessa tehdyssä kattavassa kansainvälisessä kirjallisuuskatsauksessa ja meta-analyysissä päädyttiin olettamaan että otsonin aiheuttamaan kuolemantapaukseen liittyi keskimäärin yhden elinvuoden menetys (Hurley ym. 2005), jota käytettiin myös tässä kuolleisuustulosten vertaamiseksi niihin altisteisiin, joissa kuolemantapauksiin liittyy huomattavasti suurempi, jopa kymmenkertainen, eliniän menetys.\nOtsonin lievempien terveysvaikutusten arvioinnissa on käytetty kahta lähestymistapaa. Tiukan kriittinen arvio, jossa vain ne terveysvaikutukset, joiden kytkennästä altistukseen on erittäin vahva näyttö, huomioitiin esim. COMEAP (1998) ja APHEIS (2004) arvioissa. Kriittinen lähestymistapa johtaa vaikutusten aliarvioon, koska epävarmuus vaikutuksissa johtaa niiden huomiotta jättämiseen. Realistisempaan kokonaiskuvaan päästään lähestymistavalla, joka valittiin mm. CAFE-arviossa (Hurley ym. 2005), jossa tietyissä rajoissa myös epävarmat vaikutukset huomioidaan. CAFE-kirjallisuuskatsaukseen pohjautuvassa meta-analyysissä annosvastefunktiot määritettiin väestön oirepäiville (minor restricted activity days, cough days, lower respiratory symptom days) (Hurley ym., 2005; Taulukko 3).\nAltistuksen kuvaamiseen käytettiin kynnysarvon 35 ppm (70 µg m-3) ylittävää summapitoisuutta (SOMO35), jonka avulla laskettiin kynnystason ylittävien pitoisuuksien keskiarvo. Pitoisuudet arvioitiin Euroopan laajuudessa käyttäen AirBase-tietokantaan koottuja mittaustuloksia ja niiden pohjalta EU:n ympäristötoimiston (EEA) kehittämää spatiaalista interpolointimallia (EEA, 2009).\nNoudettu kohteesta http://fi.opasnet.org/fi-opwiki/index.php?title=Elinympäristön_altisteiden_terveysvaikutukset_Suomessa&oldid=14432\nSivua on viimeksi muutettu 25. heinäkuuta 2012 kello 08.48.


Valencia Club de Fútbol 2017-2018 - Sivu 3 - FutisForum2\n07.08.2020 klo 12:18:10\nKirjoittaja Aihe: Valencia Club de Fútbol 2017-2018 (Luettu 38342 kertaa)\nVastaus #50 : 04.10.2017 klo 14:38:18\nMuutaman kauden päästä pelaillaankin sitten Nuevo Mestallalla...\nVastaus #51 : 04.10.2017 klo 15:52:26\nTuo stadion on niin keskeneräinen ja jo säiden takia helvetin ränsistynytkin (plus kaupunki niin helvetin persaukinen), että vähän epäilyttää projektin läpimeno. No, kattellaan...\nVastaus #52 : 04.10.2017 klo 16:32:49\nVähän kryptinen ilmoitus, mutta kai siellä deadlinet (taas) paukkuu joten uusia järjestelyjä on tehtävä - tai näin ainakin SD asian näkee. Niin tai näin, on valtava asia sekä rahallisesti että seuran imagon kannalta että tuo projekti pysyy tavoitteena, hirvittää ajatellakin kuinka paljon rahaa tuossa on kiinni. Toisaalta myös kaupungin etu on, että uusi stadion joskus avataan, joten eiköhän näin tapahdu... Mutta koska, luoja tietää. Tuota tiedotteessa mainittua ultimate fan experienceä tässä projektissa on kyllä jo nyt ollut ihan riittämiin\nMutta ainakin Murthy otti nyt asian isosti esille. Nuevo Mestallaan ei Salvo tai Lay Hoon edes viitannut, ja Llorenten aikakauden lopussakin työmaa painui hiljalleen unohduksiin. Aikataulun puitteissa nyt oli varmasti pakko ottaa härkää sarvista, mutta on silti positiivista, että se tehtiin julkisesti, eikä suljettujen ovien takana. Antaa uskoa että siellä ollaan tosissaan.\nEdit: Barcelona kyttää Ferran Torresia. Ulosostoklausuuli seitsentoistavuotiaalla B:n laiturilla on tällä hetkellä 8 miljoonaa, mutta ykkösjoukkuedebyytti nostaisi sen kahteenkymmeneenviiteen. Sen tason talentista pitäisi olla kyse että tämä kannattaisi Marcelinon tehdä.\n« Viimeksi muokattu: 04.10.2017 klo 21:04:02 kirjoittanut Ayu »\nVastaus #53 : 06.10.2017 klo 00:04:45\nUutta suunnitelmaa pukkaa: http://www.valenciacf.com/ver/74635/un-proyecto-renovado-para-el-nuevo-estadio-con-el-aficionado-en-el-centro-de-las-prioridades.html\nJa sama englanniksi: http://en.valenciacf.com/ver/74635/a-renewed-project-for-the-new-stadium-with-the-fans-at-the-heart-of-the-priorities.html\nEi hirveästi vielä yksityiskohtia, mutta lyhyt video sentään löytyy.\n« Viimeksi muokattu: 06.10.2017 klo 00:07:59 kirjoittanut Saxon »\nVastaus #54 : 06.10.2017 klo 00:13:54\nMilloinkas kusilaareilla alettiin kuiskimaan uudesta stadionista? Muistelisin tästä olleen puhetta ns.aina ja olisi epätodellista, jos Nuevo Mestalla oikeasti näkisi päivän valon lähivuosina. Toki se Atleticokin pääsi muuttamaan ja rakennushankkeet (uusien stadioneiden kunnostaminen lähinnä) ovat olleet melko hyvässä vauhdissa Espanjassa viime vuosina.\n« Viimeksi muokattu: 06.10.2017 klo 00:17:52 kirjoittanut ensijokolmas »\nVastaus #55 : 06.10.2017 klo 04:44:46\nEikö stadio mestallaa oltu remontoitu pari kautta sitten. Semmonen hämärä kuvitelma oli mielessä.\n« Viimeksi muokattu: 06.10.2017 klo 05:15:43 kirjoittanut Lupotelli45 »\nVastaus #56 : 06.10.2017 klo 15:07:31\nLainaus käyttäjältä: Lupotelli45 - 06.10.2017 klo 04:44:46\nSen verran joo, että maalattiin ja Av. De Aragonin puoleinen sivu "päällystettiin" julisteella ja tuulessa elävällä lepakolla.\nVastaus #57 : 10.10.2017 klo 08:36:23\nZaza loukkasi polvensa harjoituspelissä Eldenseä vastaan ja kannettiin paareilla pois. Vaara ohi, polvi kunnossa! En olisi vuosi sitten uskonut, että pelkäisin Zazan loukkaantumista näin paljon.\nVastaus #58 : 13.10.2017 klo 13:49:29\nLainaus käyttäjältä: Lucky Loser - 10.10.2017 klo 08:36:23\nTällä kaudella toivotaan kokoonkursimisporukalta hyvää panosta, pari kaveria on tosiaan sellaisia joiden loukkaantuminen olisi katastrofi. "Onneksi" varsinaisia lasi-ihmisiä ei taida olla kuin Gayà ja varauksin Rodrigo ja Garay.\nMarcelino on päättänyt nostaa Ferran Torresin ykkösjoukkueen rinkiin (tai aktivoida sopimuspykälän, mutta tätä se kai käytännössä tarkoittaa) joten Barcelonan kosiskelut on ainakin tältä erää torpattu. Valencian nuorten pelaajien siirrot ovat jalkapalloviranomaisten suurennuslasin alla, joten ihan varotoimenpiteenäkin on hyvä pitää nyt kaikki affiliaatit seurassa kiinni - vaikka henkilökohtaisesti en siirtosulkuun uskokaan. Tästä muuten tuli mieleen, että takavuosien tenavatähti Kangin Lee pelaa jo Juvenil A-tasolla. Vaikea ennustaa, kuinka pitkälle sitten lopulta rahkeet riittää, mutta pallotatsi on edelleen mahtavaa seurattavaa, kuten tämä järkyttävällä musiikkiraidalla ryyditetty klippi osoittaa.\nSunnuntai-iltana taas mennään. Pitkältä on tuntunut majutauko, ja se on yleensä hyvä asia. Jos seuraavan kahden kierroksen jälkeen Valencia löytyy molempien Sevillalaisten yläpuolelta sarjataulukosta, voi olla erittäin tyytyväinen - Betiskin kun saattaa olla tällä kaudella villi kortti europaikoille.\nEdit: Ferranin sekä toisen Paterna-kasvatin, Hugo Guillamontin, otteita voi seurata alle 17-vuotiaiden MM-kisoissa, joita paraikaa pelataan. Ainakin Eurosport näyttää.\n« Viimeksi muokattu: 13.10.2017 klo 13:55:53 kirjoittanut Ayu »\nVastaus #59 : 16.10.2017 klo 10:44:41\nHyvä vire jatkui sunnuntain myöhäisillassa. Paras oli säästetty viimeiseksi. Torjuttu pilkku, kuten on viime vuosina ollut tapana. 9 maalia. Tunteiden vuoristorataa, kun tilanne muuttui muutamassa minuutissa 0-4->3-4. Lopun ryhditäytyminen ja voitto.\nHyvässä iskussa on Valencia tällä hetkellä, ei voi muuta sanoa. Zaza loukkasi itseään maalitilanteessa, joten katsotaan minkälainen ennuste toipumisesta tulee. Onneksi Rodrigo osuu myös, sekä ensimmäiset maalit myös Pereiralle ja Guedesille. Samoin Mina sai pallon maaliin.\nVastaus #60 : 16.10.2017 klo 11:31:15\nAika omituisia tuntemuksia Valencian seuraaminen aiheuttaa tällä hetkellä, jotain ihmeen "optimismia" puskee pintaan.... millon viimeks\nJos jotain peruspessimististä pitäisi todeta, niin ehkä hieman tuo puolustuspelaamien tällä hetkellä huolestuttaa. 7 päästettyä maalia viimeisissä 3 pelissä on suht paljon. Kyl se voittaminen tehdään turhan vaikeaksi, jos vastustajan annetaan tehdä 2-3 maalia.\nVastaus #61 : 16.10.2017 klo 16:15:36\nPakko mainita negatiivisena kuitenkin tuo eilinen ylimielinen nukahdus, ei ole ammattilaisjoukkueella varaa vain lopettaa pelaamista. Eiköhän Marcelino kuitenkin anna sen verran runtua, että vastaavanlaista kävelyä ei tänä kaunna enää nähdä.\nMutta se ikävistä asioista, Valencia on nyt täynnä taitoa ja ideoita! Rodrigon ja Zazan tulisuuden lisäksi on pakko kehaista tuota äärimmäisen liikkuvaa mutta toisaalta tasapainoista keskikentän nelikkoa. Goncalo Guedes on parempi jalkapalloilija kuin varmaan kukaan odotti, toivottavasti PSG hankkii nimimiehiä ja tämä talentti jää lepakoihin pysyvästi. Pereiralle ei tällä hetkellä löydy tilaa avauksesta, mutta on impact-subina oiva. Santista en ole vieläkään kovin vakuuttunut, mutta on kuitenkin selkeästi parantanut.\nSeuraava rasti Sevilla, ja nämähän usein ovat ihan täyttä kärsimystä... Nyt kuitenkin odottaa innolla. Tässä olisi nyt hyvä sauma repiä pieni kaula luultavasti siihen kauden ykköskilpailijaan. Amunt!\nEdit: Santi Minasta vielä sen verran, että viime viikkoina näyttää elämänilo palanneen. Ennen kauden avausmaalia oli aika raskasta seurattavaa, mutta nyt näyttää voivan henkisesti paljon paremmin.\n« Viimeksi muokattu: 16.10.2017 klo 16:18:25 kirjoittanut Ayu »\nVastaus #62 : 18.10.2017 klo 17:04:24\nVajaa vuosi sitten Valencian kaupunkiin pöllähti itseluottamuksensa menettänyt köntys, jolle perustavanlaatuinen pallon käsittelykin tuotti vaikeuksia. Tänään sama mies valittiin ansaitusti La Ligan syyskuun pelaajaksi. Simone Zaza, älä koskaan muutu!\nVastaus #63 : 21.10.2017 klo 23:21:02\nTämä jengi on pelottava. Huh huh. Ei muuta. Nautitaan nyt!\nVastaus #64 : 22.10.2017 klo 23:18:50\nVähän tummempia cumuluksia laskeutuu Valencian ylle upean voiton saattelemana: Manchester United on iskenyt silmänsä Carlos Soleriin. Kaikki varmasti tiesivät, että on vain ajan kysymys, koska näin käy... Mutta että näin nopeasti, se olisi jo liian julmaa.\nNyt on kuitenkin mukavampi keskittyä nykyhetkeen. Valencia ei tarvitse palloa usein, sillä lähes jokainen hyökkäys on nopea ja määrätietoinen, oli se mitä variaatiota tahansa. Parejon ei montaa kertaa tarvinnut tempoa pudottaa, ja kova tempo on toiminut usein vastustajia vastaan. Niin nytkin: kun Sevillalta loppui takaa-ajossaan puhti, jaksoi Guedes vielä ottaa täysivauhtisia spurtteja jotka repivät vieraidenkin puolustuksen hajalle. Sama kaveri muuten sai whoscoredilta harvinaisen täyden kympin arvosanan.\nViikolla cuppia, ja samalla minuutteja vähemmälle vastuulle jääneille janttereille, joita rosterista löytyy yllättävän paljon.\nVastaus #65 : 23.10.2017 klo 05:58:45\nTälläsenä Valencia-symppaajana pakko sanoa, että vakuuttavaa menoa on ollut. Virtuaalista Hattua päästä ja toivottavasti Lepakoiden meno jatkuu samana\nVastaus #66 : 25.10.2017 klo 16:58:11\nHyvä tulos La Romaredalta (0-2). Kakkosmiehistöllä oli vaikeuksia päästä paikoille vaikka palloa hallitsikin, kun tiivis Zaragoza-puolustus pussitti keskialueen eikä Gilin ja Pereiran takataskusta löytynyt tarpeeksi taikatemppuja. Lopun vaihdot kuitenkin sitten käänsivät tuloksen vieraille suotuisaksi, Rodrigo osui kymppi sisääntulonsa jälkeen ja selvästi viikonlopusta vielä väsynyt Parejo upotti lopussa pilkun.\nVähille minuuteille liigassa jääneistä Maksimovic oli mielestäni todella hyvä, ja Gil on ainakin teknisesti todella taitava, vaikka monella muulla osa-alueella riittää vielä tekemistä. Pereiralta, Latolta ja Minalta suht kehnot matsit. Orellanalla oli halua näyttää, mutta Marcelino oli selvästi turhautunut chileläisen ratkaisuihin pallollisena. Yksilövirheistä osa johtui varmasti pelaamattomuudesta, ja jotain voi laittaa kehnon kentänkin piikkiin: nurmipaloja irtoili aika huolella.\nKuudes perättäinen voitto ja samalla kauden kymmenes tappioton ottelu. Jälleen kerran sanoja, joita en olisi kauden alussa uskonut voivani kirjottaa. Seuraava rasti on kauden kehnosti aloittanut Alaves tunnelmallisella Mendizorrotzalla, ja monia tuttuja naamoja lepakkopaidastakin.\nVastaus #67 : 27.10.2017 klo 08:28:20\n– Hän ei osallistu harjoituksiimme tai otteluihimme ennen kuin hänen sopimusasiat ovat ratkaistu, totesi Marcelino tänään.\nValencian päävalmentaja puhui Rafa Miristä.\nSeura on päättänyt rankaista Miriä siitä, ettei Valencian B-joukkueessa vähintäänkin vakuuttavaa jälkeä tehnyt kärki ole suostunut jatkosopimukseen. Tällä kaudella 10 ottelussa 11 maalia B-joukkueelle ampunut Mir on jatkuvasti kieltäytynyt seuran jatkosopimustarjouksista.\nMarcan mukaan Valencia pelkää 20-vuotiaalla Mirillä olevan jo esisopimus tehtynä Real Madridin kanssa. Mirin nykyinen sopimus Valencian kanssa päättyy kesällä. Lehti kertoo, etteivät Mir ja Valencia aio neuvotella vähään aikaan jatkosopimuksesta.\nMir pelasi viime kaudella viidessä Valencian edustusjoukkueen ottelussa.\nVastaus #68 : 02.11.2017 klo 14:41:00\nGuedes on noussut heittämällä yhdeksi suosikkilepakokseni ja nämä kommentit lisäävät suosiota:\nValencia haluaa pitää Guedesin myös tulevalla kaudella, mutta se riippuu myös valtavasti PSG:stä.\n– En tiedä, mitä tulevaisuudessa tapahtuu. Haluaisin kuitenkin jäädä tänne Valenciaan, koska olen onnellinen täällä ja minua kohdellaan todella hyvin. On hienoa, että suurseurat ovat kiinnostuneet minusta, mutta en tiedä mitä tapahtuu tulevaisuudessani, Guedes totesi lehdistölle.\nRanskalaismedia on väittänyt Atléticon ja Real Madridin olevan Guedesin kintereillä. PSG hankki portugalilaisen tammikuussa Benficasta 30 miljoonalla eurolla.\nEdit. Lauantaina suuryllättäjä Leganes kotona, 3pts ainoa vaihtoehto.\n« Viimeksi muokattu: 02.11.2017 klo 14:43:10 kirjoittanut Lucky Loser »\nVastaus #69 : 03.11.2017 klo 17:39:54\nLainaus käyttäjältä: Lucky Loser - 02.11.2017 klo 14:41:00\nMarcelino oli kuulemma (luemma?) ilmoittanut Limille, että Pariisista lähdettäessä on oltava Guedesin nimi paperissa. Tässä vaiheessa on kai paikallaan kiitellä, kuinka rohkeasti Marcelino auktoriteettiään käytti, että joukkueesta tuli sen näköinen kuin tuli. Sekä Gabrielille että Parejolle ilmoitti muuttavansa kaiken Valenciassa, ja vastoin kaikkia todennäköisyyksiä näyttää sen myös tehneen.\nValitettavasti uskon tämän kauden jäävän Guedesin ainoaksi lepakkona, sillä markkina-arvo tulee olemaan kauden kuluttua ihan mottipäinen. Toisaalta Murthy & co. veti männäkesänä niin kovan siirtoikkunan, että ehkä pientä toivonkipinää voi vielä puhallella...\nKävi miten kävi, nautitaan ainakin nyt. Poika juoksee lisäajalla kovempaa kuin useimmat ensimmäisellä minuutilla, ja vielä pallon kanssa.\nVastaus #70 : 05.11.2017 klo 00:11:05\nUpeaa katsottavaa tällä hetkellä lepakoiden peli. Leganes ei aiheuttanut ongelmia vaikka välillä ihan kelvollisesti pelasikin.\nJos jotain tummia pilviä haluaa tanssia taivaalle, niin tiettyillä pelipaikoilla on rinki kapea joten Barcaa ei varmaankaan haasteta loppuun saakka. Myöskin Zazan pienet luukut tänään mutta toivottavasti oli vaan huipussaan olevan itseluottamuksen aiheuttama hetkellinen särö.\nGuedes aivan käsittämättömän hyvä pelaaja ja Soler kehittynyt viimekaudesta sekä Neto on itse rauhallisuus ja varmuus maalin suulla. Marcelinosta ei varmaan tarvitse edes sanoa, huikeaa työtä, lyhyessä ajassa.\nVastaus #71 : 05.11.2017 klo 12:32:16\nTämä joukkue ansaitsee tämän hetken tilansa ja menestyksenä\nLa Liga (etunenässä Real ja Barca) tarvitsee vahvoja haastajia kärkeen ja toivottavasti Lepakot jaksaa pyristellä koko kauden mukana.\nVastaus #72 : 06.11.2017 klo 02:24:25\nLainaus käyttäjältä: Kalajoen Camoranesi - 05.11.2017 klo 00:11:05\nZazan mielialojen vaihtelu on itsellekin aika pelottavaa katseltavaa, mutta ilmeisesti kuitenkin miehelle ihan normaalia käytöstä - taisi joku haastattelukin olla jossa naureskeli kun kaverit joutuu jatkuvasti reeneissä ojentamaan kun tuittuilee ympäriinsä. Pisteet tästäkin Marcelinolle että on saanut italon kuriin. Ja samoin myös voi tässä suhteessa kehaista Parejoa, jonka kapteenius näyttää olevan ihan eri tasolla: tsemppaa, ohjaa ja selvästi muut myös kuuntelevat.\nOn myös melko korvaamaton Kondogbian kanssa tuossa keskellä, Alaves-ottelussa Soler ei pystynyt noita saappaita täysin täyttämään. Muuten tilanne on omasta mielestä ihan ookoo: toppareita kolme avauksen tasoista + Vezo, rotaatiossa neljä laitapakkia ja sekä laiturin että hyökkääjän tonteille löytyy avauksen ulkopuoleltakin yksi tekijämies. Loukkaantumisia ei montaa toki kestä, kun vaihtopenkin ja katsomon välimaastosta löytyy lähinnä katsomattomia kortteja sekä ei-ihan-niin-hyviä pelaajia. Tammikuussa kuitenkin olisi tarkoitus roudata äijää sisään, ja kai Ferran Torresillekin on joku rooli mietinnässä. No, siihen on kuitenkin vielä monta kierrosta matkaa.\nSeuraavaksi vieraissa Espanyol ja sitten... Se Barcelona-ottelu.\nVastaus #73 : 06.11.2017 klo 16:27:54\nOn ollut tämän kauden alku upeaa seurattavaa, pitkästä aikaa seurassa tekemisen meininki.\nKuten Ayu mainitsi, jokaiselle pelipaikalle riittää laatua ja ok-kakkosmiestä. Vaikka moneen kertaan jo ylistetty, niin Guedes on aivan huikea. Voin sanoa, etten oikeastaan ollut kuullut koko kaverista, ennen kuin yhdistettiin huhuissa lepakoihin. Soler myös vakuuttanut viime kauteen poikkeavalla pelipaikalla. KDog ollut pitkään kaivattu rouhija keskikentälle (Albeldan jälkeen ei ole tainnut olla samanlaista "rouhijaa", en laske Enzo Pereziä tähän).\nGayá pelannut nyt ilman loukkeja (koputa puuta) mainiosti, ja takana odottelee Toni Lato peliaikaa. Murillo hiukan haparoinut, muuten keskuspuolustuskin pitkästä aikaa hyvällä mallilla. Vaikka Neto on vakuuttanut, toivoisin Jaumelle enemmän peliaikaa, etenkin liigan puolella.\nListaa voisi jatkaa ja jatkaa + lupaavia nuorukaisia odottelee mahiksia. Nyt pieni maju-huili edessä ja sit taas mennään.\nVastaus #74 : 20.11.2017 klo 18:25:06\nEspanyol vs Valencia C.F. 0 - 2\nVaikeuksien kautta voittoon! Highlightsien perusteella Espanyol olisi ottelusta pisteitä ansainnut, mutta Valencian kannalta hyvä merkki, että pisteitä tulee vähän nihkeämmilläkin otteilla.